qundao/data-zh-poetry huggingface dataset:
挽前眉州使君廖子长二首·其一
作者：程公许
朝代：宋
体裁：五言律诗

二老金兰好，诸昆笔砚交。坐隅亲问字，投分漆如胶。决眦云间步，惊心水上泡。屋梁耿残月，含涕祖西郊。
挽前眉州使君廖子长二首·其二
作者：程公许
朝代：宋
体裁：五言律诗

卧罴花石戍，梦蝶古渝津。秀子嗣荣禄，诸郎皆聘珍。笄珈陪墓窆，雾雨暗车尘。今代谁班范，牵连汉传循。
挽廖山父
作者：程公许
朝代：宋
体裁：七言律诗

忘年幸接使君游，仲氏论交意最稠。桂蘤方看霏月露，兰芽何遽陨霜秋。遗编荟粹兼三传，英气峥嵘閟一丘。忍见翣车随二老，彭殇试与问庄周。
挽桃源使君虞公二首
作者：程公许
朝代：宋

畴昔交诸季，曾闻说长公。圣涯探窔奥，词藻亦精工。偶幸趋徵诏，方当顺下风。飙斿无处问，延伫鬓飞蓬。解印桃源后，卜居梅溆幽。秉心难偶俗，乐道自忘忧。故国八千里，妖氛六十州。公魂如不泯，时作玉芝游。
挽桃源使君虞公二首·其一
作者：程公许
朝代：宋

畴昔交诸季，曾闻说长公。
圣涯探窔奥，词藻亦精工。
偶幸趋征诏，方当顺下风。
飈斿无处问，延伫鬓飞蓬。
挽桃源使君虞公二首·其一
作者：程公许
朝代：宋

畴昔交诸季，曾闻说长公。圣涯探窔奥，词藻亦精工。偶幸趋徵诏，方当顺下风。飙斿无处问，延伫鬓飞蓬。
挽桃源使君虞公二首·其二
作者：程公许
朝代：宋
体裁：五言律诗

解印桃源后，卜居梅溆幽。秉心难偶俗，乐道自忘忧。故国八千里，妖氛六十州。公魂如不泯，时作玉芝游。
挽永康守成寺簿同年二首
作者：程公许
朝代：宋

模楷亲前哲，丰姿自轶群。回翔垂白发，凌厉即青云。幕府列功簿，诗书清塞氛。宝仙催命驾，拱木漫新坟。友爱根天性，今人古与俱。棣华虽殄瘁，玉树更扶疏。经济终赍恨，循良谁读书。慈恩共心赏，霜月泪沾裾。
挽永康守成寺簿同年二首·其一
作者：程公许
朝代：宋

模楷亲前哲，丰姿自轶羣。
回翔垂白髮，凌厉即青云。
幕府列功簿，诗书清塞氛。
宝仙催命驾，拱木漫新坟。
挽永康守成寺簿同年二首·其一
作者：程公许
朝代：宋

模楷亲前哲，丰姿自轶群。回翔垂白发，凌厉即青云。幕府列功簿，诗书清塞氛。宝仙催命驾，拱木漫新坟。
挽永康守成寺簿同年二首·其二
作者：程公许
朝代：宋

友爱根天性，今人古与俱。棣华虽殄瘁，玉树更扶疏。经济终赍恨，循良谁读书。慈恩共心赏，霜月泪沾裾。
挽永康守成寺簿同年二首·其二
作者：程公许
朝代：宋

友爱根天性，今人古与俱。
棣华虽殄瘁，玉树更扶疏。
经济终赍恨，循良谁读书。
慈恩共心赏，霜月泪霑裾。
挽潼帅许侍郎成子三首
作者：程公许
朝代：宋

天地英灵气，风云感会期。龙头推蜀产，骨鲠自天知。雨露荣三接，江湖滞一麾。甲兵何日洗，远虑忆蓍龟。正色趋文石，危言竦列绅。直前香案晓，批敕琐闱春。天要明堂柱，人间匠石斤。汲公宁妄发，轩冕付平津。雪惨龙沙节，春浓豹尾班。难销方寸赤，不待二毛斑。力尽三医谒，忧深九虎攀。丁宁尸谏语，端不愧家山。
挽潼帅许侍郎成子三首·其一
作者：程公许
朝代：宋
体裁：五言律诗

天地英灵气，风云感会期。龙头推蜀产，骨鲠自天知。雨露荣三接，江湖滞一麾。甲兵何日洗，远虑忆蓍龟。
挽潼帅许侍郎成子三首·其三
作者：程公许
朝代：宋
体裁：五言律诗

雪惨龙沙节，春浓豹尾班。难销方寸赤，不待二毛斑。力尽三医谒，忧深九虎攀。丁宁尸谏语，端不愧家山。
挽潼帅许侍郎成子三首·其二
作者：程公许
朝代：宋
体裁：五言律诗

正色趋文石，危言竦列绅。直前香案晓，批敕琐闱春。天要明堂柱，人间匠石斤。汲公宁妄发，轩冕付平津。
挽虞提干仲房
作者：程公许
朝代：宋

沧江亭上极绸缪，况复兰阶托胜游。邂逅磬川分别袂，传闻边邑费良筹。诸公推上青云毂，一梦惊移夜壑舟。生死交情那忍负，霜风吹泪锦江头。
挽虞提干仲房
作者：程公许
朝代：宋

沧江亭上极绸缪，况復兰阶託胜游。
邂逅磬川分别袂，传闻边邑费良筹。
诸公推上青云毂，一梦惊移夜壑舟。
生死交情那忍负，霜风吹泪锦江头。
挽顺庆使君宝章李十三丈二首
作者：程公许
朝代：宋

东斋嫡子巽岩孙，酝酿诗书气味醇。桃李七州春不尽，松筠一节晚弥新。恤章峻直宁王宝，治行高推汉吏循。四尺坟前千字诔，清名不与迹俱陈。金相玉质素心降，每见令人折幔幢。亦有荐扬当使传，若为淹泊只侯邦。款门心讶三医谒，藏壑舟惊半夜扛。搔首薰风丹旐举，些歌凄断不成腔。
挽顺庆使君宝章李十三丈二首·其一
作者：程公许
朝代：宋

东斋嫡子巽岩孙，酝酿诗书气味醇。桃李七州春不尽，松筠一节晚弥新。恤章峻直宁王宝，治行高推汉吏循。四尺坟前千字诔，清名不与迹俱陈。
挽顺庆使君宝章李十三丈二首·其一
作者：程公许
朝代：宋

东斋嫡子巽岩孙，醖酿诗书气味醇。
桃李七州春不尽，松筠一节晚弥新。
恤章峻直宁王宝，治行高推汉吏循。
四尺坟前千字诔，清名不与迹俱陈。
挽顺庆使君宝章李十三丈二首·其二
作者：程公许
朝代：宋

金相玉质素心降，每见令人折幔幢。
亦有荐扬当使传，若为淹泊只侯邦。
款门心讶三医谒，藏壑舟惊半夜扛。
搔首熏风丹旐举，些歌凄断不成腔。
挽顺庆使君宝章李十三丈二首·其二
作者：程公许
朝代：宋

金相玉质素心降，每见令人折幔幢。亦有荐扬当使传，若为淹泊只侯邦。款门心讶三医谒，藏壑舟惊半夜扛。搔首薰风丹旐举，些歌凄断不成腔。
揆初之日承父用晦以余前岁登玉华楼翫月借宋青山诗韵赋诗称寿仍和答之并示甥侄
作者：程公许
朝代：宋
体裁：七言律诗

防意由来似守城，涧潢洁祀及良辰。命名犹念记闾史，学道粗知存谷神。欲诵蓼莪心楚怆，愧投木李句清新。何当共觅长生诀，去逐商颜四老人。
撰先伯桂隐先生哀词
作者：程公许
朝代：宋

丹山之岩兮阻且深，丹山之云兮閟其霖。中有姝兮静处，冠岌峨兮瑶簪。方辙兮坎滞，聊返辔兮穹林。辛夷兮为屋，芷幄兮兰衾。世与我兮异好，不可揉兮精金。信有味兮恬漠，亦何怨兮寡朋。猿嗥兮鹤愤，鸟悲兮蛟吟。忽西崦兮堕日，急响绝兮玉琴。载营魄兮焉逝，空桂枝兮萧森。朔风兮陵厉，白昼兮多阴。素车兮丹旐，曷返兮遥岑。天高兮地厚，古往兮来今。彼达观兮超旷，奚死生兮爱憎。四方兮上下，杳眇兮莫寻。鹤归兮何日，瑶草碧兮劳我心。涕浪浪兮沾襟，君无滞兮远淫。归来兮娱乐，故山兮崚嶒。
撰先伯桂隠先生哀词
作者：程公许
朝代：宋

丹山之岩兮阻且深，丹山之云兮閟其霖。
中有姝兮静处，冠岌峨兮瑶簪。
方辙兮坎滞，聊返辔兮穹林。
辛夷兮为屋，芷幄兮兰衾。
世与我兮异好，不可揉兮精金。
信有味兮恬漠，亦何怨兮寡朋。
猿嗥兮鹤愤，鸟悲兮蛟吟。
忽西崦兮堕日，急响绝兮玉琴。
载营魄兮焉逝，空桂枝兮萧森。
朔风兮陵厉，白昼兮多阴。
素车兮丹旐，曷返兮遥岑。
天高兮地厚，古往兮来今。
彼达观兮超旷，奚死生兮爱憎。
四方兮上下，杳眇兮莫寻。
鹤归兮何日，瑶草碧兮劳我心。
涕浪浪兮霑襟，君无滞兮远淫。
归来兮娱乐，故山兮崚嶒。
改作池亭子安弟赋二绝因和韵
作者：程公许
朝代：宋

凌波微步玉亭亭，华艳深遮万盖青。能使官曹饶野趣，小烦月斧敞风棂。桤陇低风呈远碧，稻塍分溜溢方池。簿书课办心如水，独岸乌纱细琢诗。
改作池亭子安弟赋二绝因和韵·其一
作者：程公许
朝代：宋

凌波微步玉亭亭，华艳深遮万盖青。能使官曹饶野趣，小烦月斧敞风棂。
改作池亭子安弟赋二绝因和韵·其一
作者：程公许
朝代：宋

凌波微步玉亭亭，华艳深遮万盖青。
能使官曹饶野趣，小烦月斧敞风櫺。
改作池亭子安弟赋二绝因和韵·其二
作者：程公许
朝代：宋
体裁：七言绝句

桤陇低风呈远碧，稻塍分溜溢方池。簿书课办心如水，独岸乌纱细琢诗。
文耀阁
作者：程公许
朝代：宋

中天台畔敞东轩，沧海桑田且勿论。欲问飞仙参要诀，晨兴来就日华吞。宴罢瑶池趣驾归，海风飘冷六铢衣。霞舒雾捲知何处，五色毫端借发挥。
文耀阁·其一
作者：程公许
朝代：宋
体裁：七言绝句

中天台畔敞东轩，沧海桑田且勿论。欲问飞仙参要诀，晨兴来就日华吞。
文耀阁·其二
作者：程公许
朝代：宋
体裁：七言绝句

宴罢瑶池趣驾归，海风飘冷六铢衣。霞舒雾捲知何处，五色毫端借发挥。
施兄折赠苔梅将以二绝和韵谢之
作者：程公许
朝代：宋

老干查牙裹绿苔，雪中能有几花开。杜陵不耐香愁乱，更看幽人轻折来。枯木岩前不受寒，几曾披腹诧琅玕。春风何限閒花草，岁晚贞心要耐看。
施兄折赠苔梅将以二绝和韵谢之·其一
作者：程公许
朝代：宋
体裁：七言绝句

老干查牙裹绿苔，雪中能有几花开。杜陵不耐香愁乱，更看幽人轻折来。
施兄折赠苔梅将以二绝和韵谢之·其二
作者：程公许
朝代：宋
体裁：七言绝句

枯木岩前不受寒，几曾披腹诧琅玕。春风何限閒花草，岁晚贞心要耐看。
施明可自湘潭还霅川以诗编相示摘其中重阳一篇次韵题似明可
作者：程公许
朝代：宋

倦游何似雁随阳，愁绪知添几线长。
归路驿梅多未破，吟边汀芷蔼余香。
寄声鸥鹭旧同社，可奈鹥鳬纷着行。
乞与东风一吹送，偃松犹及共流觞。
施明可自湘潭还霅川以诗编相示摘其中重阳一篇次韵题似明可
作者：程公许
朝代：宋

倦游何似雁随阳，愁绪知添几线长。归路驿梅多未破，吟边汀芷蔼馀香。寄声鸥鹭旧同社，可奈鹥凫纷着行。乞与东风一吹送，偃松犹及共流觞。
昌元郡圃看海棠红苞烂然未有开者问讯以诗
作者：程公许
朝代：宋
体裁：七言律诗

画本争如觌面奇，含苞香露已霏霏。阿娇早合贮金屋，南子似羞褰锦帷。花信定因寒较晚，赏心何事巧相违。壁题恨欠江城句，綵笔谁能为发挥。
明禋进戒诗
作者：程公许
朝代：宋
体裁：四言诗

于赫圆宰，视听自民。惟圣能飨，非德莫亲。乃眷炎宋，受命以仁。十有三叶，涵海毓春。德厚流光，施及吾君。历数有归，兆协大横。性笃孝恭，天纵睿神。思皇帝统，积累艰勤。譬彼菑田，是播是耘。遗大朕躬，曷其敢宁。嗣训九年，端拱严宸。权纲复归，如日宣精。奸憸投荒，耆哲扬廷。与物更始，三载惟寅。宗祀戒期，历吉中辛。孚号万方，以肃先庚。饬我玉币，洁我粢盛。秋霖淫泆，俄浃六旬。法宫祗惧，虔祈百灵。炉沉未烬，如谷应声。飙籁号起，雾祲敛昏。凡百执事，肄习彬彬。戊辰斋居，弥竭精纯。昧旦盛服，天仗肃陈。爰趋殊庭，溯瞻九闳。眷我道祖，凝神窈冥。浚发灵源，流福无垠。旋跸清庙，感恻蒿焄。端冕对越，秉心著存。暨入祢室，有涕其零。僾若有见，忾如有闻。景纬陆离，瑞霭轮囷。乃备法驾，玉轪金轮。苍龙载驱，和鸾锵鸣。黄纛晅昼，翠蕤梢云。还复斋寝，以须肇禋。重屋启邃，八牖彻扃。秸席纯敷，蜡炬交荧。金石森列，豆笾苾芬。有雨其霶，激电震霆。先事以戒，升奠而停。皇心益祗，惕若持盈。上帝降鉴，富媪式凭。二后严配，五帝侍轩。陛级陟降，食饮乐欣。礼仪既备，廷列九宾。宣旨辍贺，免御端门。天降威灵，宁不震惊。省咎宸扆，肆眚八纮。相古肆祀，酒冽牡骍。托物荐忱，惟德之馨。玉带之图，奉高所营。盖第圜水，入自昆崙。辩说舛驳，舛厥本源。若稽皇祐，裁自帝尊。合祛参侑，不渎不烦。维时泰和，穆穆迓衡。尚劳圣虑，抑加鸿名。制诏罪己，千古日星。其在于今，履运艰屯。经躔错度，水旱荐臻。寇盗虔刘，公私窭贫。国论轇轕，政条放纷。所宜急急，补坏支倾。皇帝明哲，问学日新。夔夔翼翼，是究是询。广内九重，方丈八珍。采翠眩转，尊罍溢醇。皇情泊然，尧采若颦。沓来封章，敷列典坟。旰不遑食，坐或达晨。虽躬其劬，未凝厥勋。因飨而思，咎證之频。天诱帝衷，跻之乾淳。天启神断，旋乾转坤。抵龟蔽志，扬号列绅。若古有训，股肱惟人。进退以礼，艰哉选抡。匪余则私，弛弛必更。皤皤一老，为世重轻。毋徐其驱，扰我心旌。奚蠹莫理，奚坠莫撑。孰枉而陟，孰贤而湮。孰道之同，而返丘园。迟汝之来，秉我化钧。莫莫葛藟，芘其本根。有来赞祼，麟趾振振。时庸展亲，金帛脤膰。慨昔急难，在原脊令。岂不尔矜，义或夺恩。盍考故实，以厚人伦。言路之辟，公论以信。谁窒其来，岁久积堙。亦既疏瀹，源清则亨。毋厌其鲠，而其佞言。药石我爱，醪醴我醒。好恶之岐，治忽以分。民亦劳止，鲂尾其赪。托之守宰，尔抚尔循。边以警闻，皇皇算缗。吏缘为奸，星火急征。慨彼嘉殖，耗于螣螟。戢贪禁苛，前令盖申。祁祁中原，百年荆榛。天狼耀芒，较昔则狞。摲我边关，歼我边氓。汔可小休，亦人之情。傥得少暇，修其政刑。毋宁玩愒，以纵鲸吞。维是四端，急甚救焚。天何言哉，警戒谆谆。仁爱之心，与父母均。皇帝曰咨，尔公尔卿。其左右我，以经以纶。鼎雉申儆，中兴有殷。云汉惧灾，王化复行。维思无邪，负扆有铭。敢不参倚，日省吾身。我阙汝规，毋我逢迎。渊冰虎尾，始终一诚。神示神考，宁不我听。百臣司蕝，虔恭骏奔。跪诵祝册，如帝其聆。式稽周颂，进戒九阍。敬之敬之，毋圯于成。海深岳崇，不废涓尘。图易于艰，渝险而平。天锡帝寿，如古大椿。天祚景运，万亿子孙。臣虽不敏，知力于文。泚笔以俟，矢歌维清。
明禋进戒诗
作者：程公许
朝代：宋

于赫圆宰，视听自民。
惟圣能飨，非德莫亲。
乃眷炎宋，受命以仁。
十有三叶，涵海毓春。
德厚流光，施及吾君。
历数有归，兆协大横。
性笃孝恭，天纵睿神。
思皇帝统，积累艰勤。
譬彼菑田，是播是耘。
遗大朕躬，曷其敢宁。
嗣训九年，端拱严宸。
权纲復归，如日宣精。
姦憸投荒，耆哲扬廷。
与物更始，三载惟寅。
宗祀戒期，历吉中辛。
孚号万方，以肃先庚。
饬我玉币，洁我粢盛。
秋霖淫泆，俄浃六旬。
法宫祗惧，虔祈百灵。
炉沉未烬，如谷应声。
飈籁号起，雾祲敛昏。
凡百执事，肄习彬彬。
戊辰斋居，弥竭精纯。
昧旦盛服，天仗肃陈。
爰趋殊庭，溯瞻九闳。
眷我道祖，凝神窈冥。
浚发灵源，流福无垠。
旋跸清庙，感恻蒿焄。
端冕对越，秉心着存。
暨入祢室，有涕其零。
僾若有见，忾如有闻。
景纬陆离，瑞霭轮囷。
乃备法驾，玉轪金轮。
苍龙载驱，和鸾锵鸣。
黄纛晅昼，翠蕤梢云。
还復斋寝，以须肇禋。
重屋启邃，八牖彻扃。
秸席纯敷，蜡炬交荧。
金石森列，豆笾苾芬。
有雨其𩃎，激电震霆。
先事以戒，升奠而停。
皇心益祗，惕若持盈。
上帝降鉴，富媪式凭。
二后严配，五帝侍轩。
陛级陟降，食饮乐欣。
礼仪既备，廷列九宾。
宣旨辍贺，免御端门。
天降威灵，宁不震惊。
省咎宸扆，肆眚八纮。
相古肆祀，酒冽牡骍。
託物荐忱，惟德之馨。
玉带之图，奉高所营。
盖第圜水，入自昆崙。
辩说踳驳，舛厥本源。
若稽皇佑，裁自帝尊。
合祛参侑，不渎不烦。
维时泰和，穆穆迓衡。
尚劳圣虑，抑加鸿名。
制诏辠己，千古日星。
其在于今，履运艰屯。
经躔错度，水旱洊臻。
寇盗虔刘，公私窭贫。
国论轇轕，政条放纷。
所宜急急，补坏支倾。
皇帝明哲，问学日新。
夔夔翼翼，是究是询。
广内九重，方丈八珍。
采翠眩转，尊罍溢醇。
皇情泊然，尧采若颦。
沓来封章，敷列典坟。
旰不遑食，坐或达晨。
虽躬其劬，未凝厥勋。
因飨而思，咎证之频。
天诱帝衷，跻之干淳。
天启神断，旋干转坤。
抵龟蔽志，扬号列绅。
若古有训，股肱惟人。
进退以礼，艰哉选抡。
匪余则私，弛弛必更。
皤皤一老，为世重轻。
毋徐其驱，扰我心旌。
奚蠹莫理，奚坠莫撑。
孰枉而陟，孰贤而湮。
孰道之同，而返丘园。
迟汝之来，秉我化钧。
莫莫葛藟，芘其本根。
有来赞祼，麟趾振振。
时庸展亲，金帛脤膰。
慨昔急难，在原脊令。
岂不尔矜，义或夺恩。
盍考故实，以厚人伦。
言路之闢，公论以信。
谁窒其来，岁久积堙。
亦既疏瀹，源清则亨。
毋厌其鲠，而其佞言。
药石我爱，醪醴我醒。
好恶之岐，治忽以分。
民亦劳止，鲂尾其赪。
託之守宰，尔抚尔循。
边以警闻，皇皇算缗。
吏缘为姦，星火急征。
慨彼嘉殖，耗于螣螟。
戢贪禁苛，前令盖申。
祁祁中原，百年荆榛。
天狼耀芒，较昔则狞。
摲我边关，歼我边氓。
汔可小休，亦人之情。
傥得少暇，修其政刑。
毋宁翫愒，以纵鲸吞。
维是四端，急甚救焚。
天何言哉，警戒谆谆。
仁爱之心，与父母均。
皇帝曰咨，尔公尔卿。
其左右我，以经以纶。
鼎雉申儆，中兴有殷。
云汉惧灾，王化復行。
维思无邪，负扆有铭。
敢不参倚，日省吾身。
我阙汝规，毋我逢迎。
渊冰虎尾，始终一诚。
神示神考，宁不我听。
百臣司蕝，虔恭骏奔。
跪诵祝册，如帝其聆。
式稽周颂，进戒九阍。
敬之敬之，毋圯于成。
海深岳崇，不废涓尘。
图易于艰，渝险而平。
天锡帝寿，如古大椿。
天祚景运，万亿子孙。
臣虽不敏，知力于文。
泚笔以俟，矢歌维清。
春事无几端居萧索追怀成都旧游慨然有赋
作者：程公许
朝代：宋

忆昔吏锦城，寄隐云水乡。萧散不任事，上官容我狂。短篷漾空明，舞棹歌沧浪。会心多胜友，一举累十觞。芳春乐事饶，飞幰集宝坊。意行无定在，有花即相羊。马蹄穿夜市，奚奴背诗囊。三年一炊黍，旧游想微茫。谁知涪江滨，侧翅不得翔。醉饮无与和，三叹热中肠。雨晴好风景，轻舆便晚凉。乱絮扑晚霭，牡丹泫残妆。春物能几何，营巢燕飞忙。茶事迫榆火，饧胶催粥香。我本乐烟霞，失身缚簪裳。官曹幸云冷，诗债可不偿。锦城未即去，十景兹难忘。安能窘边幅，低头甘锁缰。升沈自天分，矫情恐有妨。借我白玉壶，为君歌慨慷。
春事无几端居萧索追怀成都旧游慨然有赋
作者：程公许
朝代：宋

忆昔吏锦城，寄隠云水乡。
萧散不任事，上官容我狂。
短篷漾空明，舞棹歌沧浪。
会心多胜友，一举累十觞。
芳春乐事饶，飞幰集宝坊。
意行无定在，有花即相羊。
马蹄穿夜市，奚奴背诗囊。
三年一炊黍，旧游想微茫。
谁知涪江滨，侧翅不得翔。
醉饮无与和，三叹热中肠。
雨晴好风景，轻舆便晚凉。
乱絮扑晚霭，牡丹泫残粧。
春物能几何，营巢燕飞忙。
茶事迫榆火，饧胶催粥香。
我本乐烟霞，失身缚簪裳。
官曹幸云冷，诗债可不偿。
锦城未即去，十景兹难忘。
安能窘边幅，低头甘锁缰。
升沈自天分，矫情恐有妨。
借我白玉壶，为君歌慨慷。
春晚客中杂吟四绝句
作者：程公许
朝代：宋

忆伴梅花醉短亭，惊心红药饯馀春。不知九十日光景，办得晴窗几欠伸。昨夜青皇驾趣旋，星榆散漫晚风颠。一春无绪供陶写，满砚尘埃费洗湔。桑阴翳翳响缫车，麦熟多时稻吐芽。若使征输宽一半，人生最乐只田家。怒风转暖作阴寒，春尽如何衣怯单。最忆就林煨苦笋，六年轻失此清欢。
春晚客中杂吟四绝句·其一
作者：程公许
朝代：宋

忆伴梅花醉短亭，惊心红药饯余春。
不知九十日光景，办得晴窗几欠伸。
春晚客中杂吟四绝句·其一
作者：程公许
朝代：宋

忆伴梅花醉短亭，惊心红药饯馀春。不知九十日光景，办得晴窗几欠伸。
春晚客中杂吟四绝句·其三
作者：程公许
朝代：宋
体裁：七言绝句

桑阴翳翳响缫车，麦熟多时稻吐芽。若使征输宽一半，人生最乐只田家。
春晚客中杂吟四绝句·其二
作者：程公许
朝代：宋
体裁：七言绝句

昨夜青皇驾趣旋，星榆散漫晚风颠。一春无绪供陶写，满砚尘埃费洗湔。
春晚客中杂吟四绝句·其四
作者：程公许
朝代：宋
体裁：七言绝句

怒风转暖作阴寒，春尽如何衣怯单。最忆就林煨苦笋，六年轻失此清欢。
晋仲文学渊邃方为朝阳鸣凤仆所次前韵及之而洊赐佳章招隠敢再次韵以反之以资他日重会一笑
作者：程公许
朝代：宋

丈夫为世用，钓筑辞岩溪。
不用身徇道，固可卷而携。
侃侃紫阳翁，不践桃李蹊。
淳熙用不终，归途此留题。
坐令南岩高，万丈谁能梯。
倘止论兹山，仅亦培塿低。
今如岘首碑，千载令人悽。
我辈何适莫，但观道合暌。
鸟兽不可羣，仲尼非栖栖。
晋仲文学渊邃方为朝阳鸣凤仆所次前韵及之而荐赐佳章招隐敢再次韵以反之以资他日重会一笑
作者：程公许
朝代：宋

丈夫为世用，钓筑辞岩溪。不用身徇道，固可卷而携。侃侃紫阳翁，不践桃李蹊。淳熙用不终，归途此留题。坐令南岩高，万丈谁能梯。倘止论兹山，仅亦培塿低。今如岘首碑，千载令人悽。我辈何适莫，但观道合暌。鸟兽不可群，仲尼非栖栖。
晓晴度青城绳桥二绝句
作者：程公许
朝代：宋

大皂江头寒雨歇，蚕崖关外数峰明。丹青谁会开平远，著我绳桥度晓晴。怒涛喷雪战鱼龙，架篾成桥袅半空。世路险夷那不有，此心安处本来同。
晓晴度青城绳桥二绝句·其一
作者：程公许
朝代：宋

大皁江头寒雨歇，蚕崖关外数峰明。
丹青谁会开平远，着我绳桥度晓晴。
晓晴度青城绳桥二绝句·其一
作者：程公许
朝代：宋

大皂江头寒雨歇，蚕崖关外数峰明。丹青谁会开平远，著我绳桥度晓晴。
晓晴度青城绳桥二绝句·其二
作者：程公许
朝代：宋
体裁：七言绝句

怒涛喷雪战鱼龙，架篾成桥袅半空。世路险夷那不有，此心安处本来同。
晓月未没顺风泛太湖期以明日与悦斋会
作者：程公许
朝代：宋

明月伴我酒家眠，五更顺风催放船。月波荡湖湖欲溢，扶桑夺染半天赤。湖山破晓郁青苍，坐觉山与船低昂。少年负气隘湖海，老虽敛缩馀习在。叩舷一笑宇宙宽，瓮天那可差别观。蒲帆瞬息几百里，峨峨阊门尺有咫。五湖千古自清风，诘朝持叩伏柱史。
晓月未没顺风泛太湖期以明日与悦斋会
作者：程公许
朝代：宋

明月伴我酒家眠，五更顺风催放船。
月波荡湖湖欲溢，扶桑夺染半天赤。
湖山破晓鬰青苍，坐觉山与船低昂。
少年负气隘湖海，老虽敛缩余习在。
叩舷一笑宇宙宽，瓮天那可差别观。
蒲帆瞬息几百里，峨峨阊门尺有咫。
五湖千古自清风，诘朝持叩伏柱史。
晓过罗江县
作者：程公许
朝代：宋

霁云破晓涌金盘，夙驾驰驱万古安。云盖展开山色润，罗纹蹙动水光寒。周遭曲港柳彫碧，点缀遥林枫渥丹。游子莫誇工觅句，竟输老衲一蒲团。
晓过罗江县
作者：程公许
朝代：宋

霁云破晓涌金盘，夙驾驰驱万古安。
云盖展开山色润，罗纹蹙动水光寒。
周遭曲港柳雕碧，点缀遥林枫渥丹。
游子莫夸工觅句，竟输老衲一蒲团。
晚日
作者：程公许
朝代：宋
体裁：七言绝句

西崦落照晕金钲，敛退痴云作嫩晴。忽忽暝烟行十里，前头灯火是鹃城。
晚晴登楼和叔存侄
作者：程公许
朝代：宋

日澹霜明雨意悭，枫林稻陇褧衣斑。小楼触目秋容好，得似萧晨起看山。放浪烟霞我亦曾，误凭宵梦绕觚棱。眼明一片蚕崖雪，便拟支筇最上层。一秋吟思奈天悭，醉面无因点缬斑。衮衮簿书成底事，朝来爽气在西山。锥刀较计我何曾，商略人生且摸棱。九万里风鹏背阔，倚栏不隔碧霄层。
晚晴登楼和叔存侄·其一
作者：程公许
朝代：宋
体裁：七言绝句

日澹霜明雨意悭，枫林稻陇褧衣斑。小楼触目秋容好，得似萧晨起看山。
晚晴登楼和叔存侄·其三
作者：程公许
朝代：宋
体裁：七言绝句

一秋吟思奈天悭，醉面无因点缬斑。衮衮簿书成底事，朝来爽气在西山。
晚晴登楼和叔存侄·其二
作者：程公许
朝代：宋

放浪烟霞我亦曾，误凭宵梦绕觚棱。
眼明一片蚕崖雪，便拟搘筇最上层。
晚晴登楼和叔存侄·其二
作者：程公许
朝代：宋

放浪烟霞我亦曾，误凭宵梦绕觚棱。眼明一片蚕崖雪，便拟支筇最上层。
晚晴登楼和叔存侄·其四
作者：程公许
朝代：宋
体裁：七言绝句

锥刀较计我何曾，商略人生且摸棱。九万里风鹏背阔，倚栏不隔碧霄层。
景行堂
作者：程公许
朝代：宋

斯文一綫流，伊川师弟子。
萍梗记经行，丹青肖容止。
升堂如有闻，虚心探厥旨。
毋与时俗竞，溺心于口耳。
景行堂
作者：程公许
朝代：宋

斯文一线流，伊川师弟子。萍梗记经行，丹青肖容止。升堂如有闻，虚心探厥旨。毋与时俗竞，溺心于口耳。
暑行闻黄鹂声
作者：程公许
朝代：宋
体裁：七言绝句

人行午倦渴思冰，黄栗留鸣绿树阴。安得故山归燕坐，竹风窗户一披襟。
木皮口纪事为故沔戎帅何进赋也
作者：程公许
朝代：宋

驱车木皮口，地接嘉陵市。山川郁盘纡，草木惨憔悴。昔在岁辛卯，大将何憨子。行营与贼遇，力战遂死此。道逢田舍翁，款曲问所以。耳目亲见闻，朴忠今无比。沉鸷老不衰，甘苦同战士。以此得士心，急难不相弃。阃制力主和，岂虞敌情诡。币篚方交驰，羽书俄狎至。初冬二十五，坌入我内地。或渡河而驰，或截路以伺。俄然斡腹来，陡若自天坠。诸军抽摘馀，精锐能有几。千兵仅乌合，转斗殊未已。可忍负将军，同生亦同死。落日尘土昏，鼓寒声不起。至今堆阜间，白骨犹纷委。语罢声悽哽，相顾潜洒泪。念昔佐戎轩，世屯未云弭。主公极仁明，惨恻念此事。露章求恤典，爵子严庙祀。意将劝忠臣，为国当尽瘁。儒守陈西和，武将田与李。后先被褒录，名姓编国史。敌知吾有人，心宁不畏忌。自古重徂征，司命在主帅。委托或非人，险阻那可恃。呜呼数君子，一死甘若荠。推原其本心，死奚益于世。事大缪不然，舍生而取义。乃知丈人吉，易自有深旨。往辙忍复云，方来那得讳。长谣激凄风，呜咽嘉陵水。
木皮口纪事为故沔戎帅何进赋也
作者：程公许
朝代：宋

驱车木皮口，地接嘉陵市。
山川鬰盘纡，草木惨憔悴。
昔在岁辛卯，大将何憨子。
行营与贼遇，力战遂死此。
道逢田舍翁，款曲问所以。
耳目亲见闻，朴忠今无比。
沉鸷老不衰，甘苦同战士。
以此得士心，急难不相弃。
阃制力主和，岂虞敌情诡。
币篚方交驰，羽书俄狎至。
初冬二十五，坌入我内地。
或渡河而驰，或截路以伺。
俄然斡腹来，陡若自天坠。
诸军抽摘余，精锐能有几。
千兵仅乌合，转斗殊未已。
可忍负将军，同生亦同死。
落日尘土昏，鼓寒声不起。
至今堆阜间，白骨犹纷委。
语罢声悽哽，相顾潜洒泪。
念昔佐戎轩，世屯未云弭。
主公极仁明，惨恻念此事。
露章求恤典，爵子严庙祀。
意将劝忠臣，为国当尽瘁。
儒守陈西和，武将田与李。
后先被褒录，名姓编国史。
敌知吾有人，心宁不畏忌。
自古重徂征，司命在主帅。
委託或非人，险阻那可恃。
呜呼数君子，一死甘若荠。
推原其本心，死奚益于世。
事大缪不然，舍生而取义。
乃知丈人吉，易自有深旨。
往辙忍復云，方来那得讳。
长谣激凄风，呜咽嘉陵水。
李季实以龙鹤山菜餠见惠长句将之吕兄亦有和章借韵答谢
作者：程公许
朝代：宋

山林远志久封殖，误随小草辄轻出。
得似干淳太史公，万古不磨董狐笔。
太史龙鹤山中人，翫心竹素如醉醒。
炼师喜为作妙供，灵苗相间丛卉生。
七年飘摇湖海客，生怕鱼鲤腐关膈。
圆规得自太史孙，清苦本来同气质。
十洲地产富琼芝，龙鹤何曾欠蕨薇。
与君约归如有期，跃鲤何用姜芥胹。
李季实以龙鹤山菜饼见惠长句将之吕兄亦有和章借韵答谢
作者：程公许
朝代：宋

山林远志久封殖，误随小草辄轻出。得似乾淳太史公，万古不磨董狐笔。太史龙鹤山中人，玩心竹素如醉醒。鍊师喜为作妙供，灵苗相间丛卉生。七年飘摇湖海客，生怕鱼鲤腐关膈。圆规得自太史孙，清苦本来同气质。十洲地产富琼芝，龙鹤何曾欠蕨薇。与君约归如有期，跃鲤何用姜芥胹。
李宰和唐子西芙蓉溪诗索同赋
作者：程公许
朝代：宋

子西诗律伤于严，掉头沉吟春饮酣。
何曾一字低处着，有似国工精手谈。
千古江山长媚好，水曹依旧清风扫。
只惭次补较非才，更愿乞灵依此老。
天涯憔悴一诗穷，溪流泯泯山丛丛。
事须登临作酬赏，剩破酒榼官泥红。
李宰和唐子西芙蓉溪诗索同赋
作者：程公许
朝代：宋

子西诗律伤于严，掉头沉吟春饮酣。何曾一字低处著，有似国工精手谈。千古江山长媚好，水曹依旧清风扫。只惭次补较非才，更愿乞灵依此老。天涯憔悴一诗穷，溪流泯泯山丛丛。事须登临作酬赏，剩破酒榼官泥红。
李德夫司理即永康官居辟小轩赋诗二首求京花和韵遣送
作者：程公许
朝代：宋

老于俗嗜异酸咸，枯木无心倚碧岩。花事因循浑漫与，吟边荒落几曾芟。似闻公馆小轩辟，遥揖灵峰万石渐。竹素堆床官事省，燕梁日永语呢喃。西洛风流压众芳，十分国艳与天香。护持翠幕千窠锦，羞涩青铜两鬓霜。不怕眼花疑保福，且将色相问空王。书窗不要笙歌杂，茗椀相娱味更长。
李德夫司理即永康官居辟小轩赋诗二首求京花和韵遣送·其一
作者：程公许
朝代：宋

老于俗嗜异酸咸，枯木无心倚碧岩。花事因循浑漫与，吟边荒落几曾芟。似闻公馆小轩辟，遥揖灵峰万石渐。竹素堆床官事省，燕梁日永语呢喃。
李德夫司理即永康官居辟小轩赋诗二首求京花和韵遣送·其二
作者：程公许
朝代：宋

西洛风流压众芳，十分国艳与天香。护持翠幕千窠锦，羞涩青铜两鬓霜。不怕眼花疑保福，且将色相问空王。书窗不要笙歌杂，茗椀相娱味更长。
李德夫司理即永康官居辟小轩赋诗二首求京花和韵遣送·其二
作者：程公许
朝代：宋
体裁：七言律诗

西洛风流压众芳，十分国艳与天香。护持翠幕千窠锦，羞涩青铜两鬓霜。不怕眼花疑保福，且将色相问空王。书窗不要笙歌杂，茗碗相娱味更长。
李德夫司理即永康官居闢小轩赋诗二首求京花和韵遣送·其一
作者：程公许
朝代：宋

老于俗嗜异酸咸，枯木无心倚碧岩。
花事因循浑漫与，吟边荒落几曾芟。
似闻公馆小轩闢，遥揖灵峰万石渐。
竹素堆床官事省，燕梁日永语呢喃。
李德夫司理即永康官居闢小轩赋诗二首求京花和韵遣送·其二
作者：程公许
朝代：宋

西洛风流压众芳，十分国艷与天香。
护持翠幕千窠锦，羞涩青铜两鬓霜。
不怕眼花疑保福，且将色相问空王。
书窗不要笙歌杂，茗椀相娱味更长。
李西清先生创凌霄观于潼川府治红楼之上赋诗敬和韵
作者：程公许
朝代：宋

丈人气湖海，合卧百尺楼。
引袖麾八极，无处豁前眸。
肯以治城志，而忘天下忧。
窘步争径捷，危炊迷剑头。
攀天限九阍，起家先一州。
顾瞻众山会，惨澹春色浮。
凭高展遐眺，几幅烟雨秋。
象纬逼紫宸，飈轮通十洲。
吏衙散鳬鹜，野盟参鹭鸥。
所思隔秋水，倚天看吴钩。
寄怀广莫外，任运逍遥游。
遐哉郝使君，一往岁月遒。
名字着不朽，实繄杜参谋。
后先五百年，意气有此不。
不须苏门啸，我自商声讴。
烟霞杂挥洒，风月共献酬。
迹忝梁苑旧，目送涪江流。
可能呼小艇，醉歌赓四愁。
宇县暗矛戟，田原辍锄耰。
念公志经纶，季孟忠武侯。
肯袖斲泥手，江海寂寞休。
槛前水东注，鼓枻不可留。
抚翼附青云，忍滞鶑谷幽。
李西清先生创凌霄观于潼川府治红楼之上赋诗敬和韵
作者：程公许
朝代：宋

丈人气湖海，合卧百尺楼。引袖麾八极，无处豁前眸。肯以治城志，而忘天下忧。窘步争径捷，危炊迷剑头。攀天限九阍，起家先一州。顾瞻众山会，惨澹春色浮。凭高展遐眺，几幅烟雨秋。象纬逼紫宸，飙轮通十洲。吏衙散凫鹜，野盟参鹭鸥。所思隔秋水，倚天看吴钩。寄怀广莫外，任运逍遥游。遐哉郝使君，一往岁月遒。名字著不朽，实繄杜参谋。后先五百年，意气有此不。不须苏门啸，我自商声讴。烟霞杂挥洒，风月共献酬。迹忝梁苑旧，目送涪江流。可能呼小艇，醉歌赓四愁。宇县暗矛戟，田原辍锄耰。念公志经纶，季孟忠武侯。肯袖斲泥手，江海寂寞休。槛前水东注，鼓枻不可留。抚翼附青云，忍滞莺谷幽。
李贰车约饮东湖
作者：程公许
朝代：宋

西湖绕遍又东湖，永夜论文酒浅？。最爱霜林梅蘸水，拟撑小艇访林逋。
李贰车约饮东湖
作者：程公许
朝代：宋
体裁：七言绝句

西湖绕遍又东湖，永夜论文酒浅�。最爱霜林梅蘸水，拟撑小艇访林逋。
李贰车约饮东湖
作者：程公许
朝代：宋

西湖绕遍又东湖，永夜论文酒浅𣂏。
最爱霜林梅蘸水，拟撑小艇访林逋。
杨子春酌饮清节亭示诸公旧赋索和
作者：程公许
朝代：宋

雨余热喘思澡雪，有客叩门筇九节。
相携款竹墨池家，竹间张饮碧筒折。
枞枞玉立肩相齐，何羡掖垣歌紫微。
会须把臂入林去，山王掉首麾去之。
骨相恐难飞食肉，功名浪费杀青竹。
渭川自有千户封，持此较彼差不俗。
平生我亦厌荣观，为君醉眠蕲簟寒。
人间有此碧玉镜，那怕火伞张炎官。
杨子春酌饮清节亭示诸公旧赋索和
作者：程公许
朝代：宋

雨馀热喘思澡雪，有客叩门筇九节。相携款竹墨池家，竹间张饮碧筒折。枞枞玉立肩相齐，何羡掖垣歌紫微。会须把臂入林去，山王掉首麾去之。骨相恐难飞食肉，功名浪费杀青竹。渭川自有千户封，持此较彼差不俗。平生我亦厌荣观，为君醉眠蕲簟寒。人间有此碧玉镜，那怕火伞张炎官。
枫桥寺侍悦斋先生诲语三日而别
作者：程公许
朝代：宋

唐人旧题处，那复有江枫。寺近阖闾国，门当岝崿峰。清风三宿恋，紫气一尊同。恨与心知别，烟波千万重。
枫桥寺侍悦斋先生诲语三日而别
作者：程公许
朝代：宋

唐人旧题处，那復有江枫。
寺近阖闾国，门当岝崿峰。
清风三宿恋，紫气一尊同。
恨与心知别，烟波千万重。
枫桥寺小憩
作者：程公许
朝代：宋

云已安排雪，天仍惨淡风。缆船投古刹，拨火共谈空。寂历少林壁，酸寒饭颗山。相逢如有旧，示我亦无还。往事惊心折，三年撚指间。西州门外泪，华屋遽青山。唐人旧吟处，古殿昼多阴。欲去有馀恋，片云飞碧岑。
枫桥寺小憩·其一
作者：程公许
朝代：宋

云已安排雪，天仍惨淡风。缆船投古刹，拨火共谈空。
枫桥寺小憩·其一
作者：程公许
朝代：宋

云已安排雪，天仍惨淡风。
缆船投古剎，拨火共谈空。
枫桥寺小憩·其三
作者：程公许
朝代：宋

往事惊心折，三年捻指间。
西州门外泪，华屋遽青山。
枫桥寺小憩·其三
作者：程公许
朝代：宋

往事惊心折，三年撚指间。西州门外泪，华屋遽青山。
枫桥寺小憩·其二
作者：程公许
朝代：宋
体裁：五言绝句

寂历少林壁，酸寒饭颗山。相逢如有旧，示我亦无还。
枫桥寺小憩·其四
作者：程公许
朝代：宋

唐人旧吟处，古殿昼多阴。
欲去有余恋，片云飞碧岑。
枫桥寺小憩·其四
作者：程公许
朝代：宋

唐人旧吟处，古殿昼多阴。欲去有馀恋，片云飞碧岑。
桂花
作者：程公许
朝代：宋

露香消渴桂花芳，天气偏饶八月凉。不是窅窊分得种，人间那得许清香。一秋无雨亦无风，比似常年迥不同。鼻观了无分别想，道人结习本来空。雨花那得著衣裾，遍界香分佛饭馀。金粟如来元一点，横陈妙供尽从渠。
桂花·其一
作者：程公许
朝代：宋
体裁：七言绝句

露香消渴桂花芳，天气偏饶八月凉。不是窅窊分得种，人间那得许清香。
桂花·其三
作者：程公许
朝代：宋

雨花那得着衣裾，遍界香分佛饭余。
金粟如来元一点，横陈妙供尽从渠。
桂花·其三
作者：程公许
朝代：宋

雨花那得著衣裾，遍界香分佛饭馀。金粟如来元一点，横陈妙供尽从渠。
桂花·其二
作者：程公许
朝代：宋
体裁：七言绝句

一秋无雨亦无风，比似常年迥不同。鼻观了无分别想，道人结习本来空。
梁山客邸雨后月色佳甚寄怀及甫
作者：程公许
朝代：宋

雨过青空月一痕，风襟留爽到黄昏。持杯未咽思玄度，今夜微吟何处村。
梁山客邸雨后月色佳甚寄怀及甫
作者：程公许
朝代：宋

雨过青空月一痕，风襟留爽到黄昏。
持杯未嚥思玄度，今夜微吟何处村。
樊丈子思以予兄弟三年端居招饮山房为破愁寂赋诗以谢
作者：程公许
朝代：宋
体裁：七言律诗

衔恤三年意绪凋，嘉招为我破无憀。露秋爽借谈锋利，霜月寒侵酒力消。心事寂无机事扰，诗情何似道情饶。平生我亦轻簪绂，安得长年共一瓢。
次李晋仲同游南岩韵
作者：程公许
朝代：宋

风林舞霜叶，野水收寒溪。
旭日爱清美，良友欣招携。
近游南岩麓，远蹑樵人蹊。
世未变野处，地已呈榱题。
炼石既有穴，补天亦余梯。
仰睇磴可涉，穷择日从低。
窅深有神护，险绝令心悽。
我归期再出，后会岂终暌。
第膺三接宠，未许寻高栖。
次李晋仲同游南岩韵
作者：程公许
朝代：宋

风林舞霜叶，野水收寒溪。旭日爱清美，良友欣招携。近游南岩麓，远蹑樵人蹊。世未变野处，地已呈榱题。鍊石既有穴，补天亦馀梯。仰睇磴可涉，穷择日从低。窅深有神护，险绝令心悽。我归期再出，后会岂终暌。第膺三接宠，未许寻高栖。
次韵感怀
作者：程公许
朝代：宋

称意人生不待多，诛茅只爱傍沧波。万间方丈均容膝，苦志疲形能几何。四海堂堂范与苏，斯文价重百车渠。颍昌旧第归无日，且向蟆津稳僦居。雨淫萧艾掩嘉蔬，况敢堆盘荐腹腴。借问素餐颜有忸，河边宁作鲍生枯。盛时饥渴伫嘉谋，虑远何难弥近忧。搔首风尘弥北望，驰心江汉入东流。绿水油油记插秧，转头风露稻花香。秋来田井熙春昼，画手难为顾长康。
次韵感怀·其一
作者：程公许
朝代：宋
体裁：七言绝句

称意人生不待多，诛茅只爱傍沧波。万间方丈均容膝，苦志疲形能几何。
次韵感怀·其三
作者：程公许
朝代：宋
体裁：七言绝句

雨淫萧艾掩嘉蔬，况敢堆盘荐腹腴。借问素餐颜有忸，河边宁作鲍生枯。
次韵感怀·其二
作者：程公许
朝代：宋

四海堂堂范与苏，斯文价重百车渠。颍昌旧第归无日，且向蟆津稳僦居。
次韵感怀·其二
作者：程公许
朝代：宋

四海堂堂范与苏，斯文价重百车渠。
颍昌旧第归无日，且向蟇津稳僦居。
次韵感怀·其五
作者：程公许
朝代：宋
体裁：七言绝句

绿水油油记插秧，转头风露稻花香。秋来田井熙春昼，画手难为顾长康。
次韵感怀·其四
作者：程公许
朝代：宋
体裁：七言绝句

盛时饥渴伫嘉谋，虑远何难弥近忧。搔首风尘弥北望，驰心江汉入东流。
正之二十八日忽小霁领数客过东湖若水有赋为次韵
作者：程公许
朝代：宋

积雨酿成寒料峭，漫游稍觉意清真。痴云妒日吞还吐，弱柳含烟巧斗新。簪屐招呼参楚蜀，肴蔬饤饾杂冬春。却嫌车从妨佳趣，那得临流岸白纶。
正之二十八日忽小霁领数客过东湖若水有赋为次韵
作者：程公许
朝代：宋

积雨酿成寒料峭，漫游稍觉意清真。
痴云妬日吞还吐，弱柳含烟巧斗新。
簪屐招呼参楚蜀，肴蔬饤饾杂冬春。
却嫌车从妨佳趣，那得临流岸白纶。
正旦上寿紫宸微臣以祀太一初献不预赐茶酒退就殿门少歇俟追班拜正旦贺表
作者：程公许
朝代：宋

去岁枫桥度岁除，寒灯一盏自抄书。谁知东观归翻史，仍许西垣缀佩琚。四辟不忧狞虎豹，九成犹恐眩鶢鶋。彤墀百拜陈金鉴，只愿中兴似国初。
正旦上寿紫宸微臣以祀太一初献不预赐茶酒退就殿门少歇俟追班拜正旦贺表
作者：程公许
朝代：宋

去岁枫桥度岁除，寒灯一盏自抄书。
谁知东观归翻史，仍许西垣缀佩琚。
四闢不忧狞虎豹，九成犹恐眩鶢鶋。
彤墀百拜陈金鑑，只愿中兴似国初。
正月二十五日过真溪见桃花
作者：程公许
朝代：宋

窈窕溪山狭径通，轻舆飞幰御东风。倚天苍壁人烟外，也有桃花簇簇红。桃花簇簇有人家，寂历炊烟晚照斜。满眼芳春无处著，一机新锦濯烟霞。
正月二十五日过真溪见桃花·其一
作者：程公许
朝代：宋
体裁：七言绝句

窈窕溪山狭径通，轻舆飞幰御东风。倚天苍壁人烟外，也有桃花簇簇红。
正月二十五日过真溪见桃花·其二
作者：程公许
朝代：宋

桃花簇簇有人家，寂历炊烟晚照斜。
满眼芳春无处着，一机新锦濯烟霞。
正月二十五日过真溪见桃花·其二
作者：程公许
朝代：宋

桃花簇簇有人家，寂历炊烟晚照斜。满眼芳春无处著，一机新锦濯烟霞。
正月二十日雪
作者：程公许
朝代：宋

东皇弭节未多时，忽作漫空六出飞。
商略田功兴嗣岁，翕张天巧惜阴机。
麦才覆土欣苏醒，梅久烘晴稍发挥。
萧寺掩关终日卧，忍寒不着兽红围。
正月二十日雪
作者：程公许
朝代：宋

东皇弭节未多时，忽作漫空六出飞。商略田功兴嗣岁，翕张天巧惜阴机。麦才覆土欣苏醒，梅久烘晴稍发挥。萧寺掩关终日卧，忍寒不著兽红围。
正月念三日以南床劾论去国憩净慈客馆苏税院惠二诗和韵
作者：程公许
朝代：宋

意不求全那得毁，本来知足岂须多。世途何处非乘险，古井如今已不波。缘督更须师漆吏，乞墦可使愧邹轲。君看野马难羁束，宁羡天街想玉珂。寄包古刹客过门，煨芋残炉晚未温。万里风尘迷远望，三峰文献接诸孙。湖山春动饶佳趣，杖履时来共至言。一笑老仙堤柳畔，人间谁怨复谁恩。
正月念三日以南床劾论去国憩净慈客馆苏税院惠二诗和韵·其二
作者：程公许
朝代：宋

寄包古刹客过门，煨芋残炉晚未温。万里风尘迷远望，三峰文献接诸孙。湖山春动饶佳趣，杖履时来共至言。一笑老仙堤柳畔，人间谁怨复谁恩。
正月念三日以南床劾论去国憩浄慈客馆苏税院惠二诗和韵·其一
作者：程公许
朝代：宋
体裁：七言律诗

意不求全那得毁，本来知足岂须多。世途何处非乘险，古井如今已不波。缘督更须师漆吏，乞墦可使愧邹轲。君看野马难羁束，宁羡天街想玉珂。
正月念三日以南床劾论去国憩浄慈客馆苏税院惠二诗和韵·其二
作者：程公许
朝代：宋

寄包古剎客过门，煨芋残炉晚未温。
万里风尘迷远望，三峰文献接诸孙。
湖山春动饶佳趣，杖履时来共至言。
一笑老仙堤柳畔，人间谁怨復谁恩。
步自南定楼至海观
作者：程公许
朝代：宋

南定楼西径女墙，等閒杰观借相羊。山连六诏夐深阻，城挟三江交淼茫。薄晚渡船人意急，清秋倚槛客情荒。乾坤杀气凄凉甚，浮海吾宁逐磬襄。
步自南定楼至海观
作者：程公许
朝代：宋

南定楼西径女墙，等閒杰观借相羊。
山连六诏夐深阻，城挟三江交淼茫。
薄晚渡船人意急，清秋倚槛客情荒。
干坤杀气凄凉甚，浮海吾宁逐磬襄。
步虚蕊珠七言
作者：程公许
朝代：宋

玄盖之天高崒嵂，自两天眼支一脉。嶙峋四面森翠壁，中有瑶柱倚天立。窈窈郁郁仙者宅，涵云蓄雾九锁隔。石扉谁遣玉■擘，通行岂虞虎豹扼。云台散吏青城客，掉头三岛风烟窄。南薰驾我来散策，晴天万里展笑色。祖龙驱山山辟易，仙人抵住如刻划。武皇情念膏火迫，宫坛经营竞奚益。惟我章圣荐简璧，心与天同绵宝历。高皇中天定都邑，脱屣大位驻清跸。至今仙馆閟奎画，跪拜缔视涕沾臆。大涤栖真转石室，幽岩邃窦杳莫测。似闻句曲通咫尺，飙游何曾有辙迹。天坛可望不可陟，翠箬闪闪丹气溢。我名何自标洞额，得非三生托真籍。一念之差甘堕谪，拊心静虑深咎责。羽衣窥我惨不怿，为我洗盏酌琥珀。沈沈古井龙嗜蛰，谁令怒吼捲飞帛。夜凉健倒风雨急，醒悟乃是岩溜滴。西瞻氛祲羌堛塞，玉华故栖归未得。文举远游记夙昔，借一庵地紬隐帙。百六行度运会厄，列真校录晓继夕。恫悯含生沛德泽，罢征宽敛戢锋镝。名山是处可栖逸，不材我自安社栎。勋业振古名揭日，邂逅要知非尔力。蛮触扰扰鏖得失，岂容汩我室虚白。流铃掷火九穹碧，泰初为邻寿无极。
步虚蕊珠七言
作者：程公许
朝代：宋

玄盖之天高崒嵂，自两天眼支一脉。
嶙峋四面森翠壁，中有瑶柱倚天立。
窈窈鬰鬰仙者宅，涵云蓄雾九锁隔。
石扉谁遣玉{⿱𥫗氐}擘，通行岂虞虎豹搤。
云台散吏青城客，掉头三岛风烟窄。
南熏驾我来散策，晴天万里展笑色。
祖龙驱山山辟易，仙人抵住如刻划。
武皇情念膏火迫，宫坛经营竞奚益。
惟我章圣荐简璧，心与天同绵宝历。
高皇中天定都邑，脱屣大位驻清跸。
至今仙馆閟奎画，跪拜缔视涕霑臆。
大涤栖真转石室，幽岩邃窦杳莫测。
似闻句曲通咫尺，飈游何曾有辙迹。
天坛可望不可陟，翠箬闪闪丹气溢。
我名何自标洞额，得非三生託真籍。
一念之差甘堕谪，拊心静虑深咎责。
羽衣窥我惨不怿，为我洗琖酌琥珀。
沈沈古井龙嗜蛰，谁令怒吼捲飞帛。
夜凉健倒风雨急，醒悟乃是岩溜滴。
西瞻氛祲羌堛塞，玉华故栖归未得。
文举远游记夙昔，借一庵地紬隠帙。
百六行度运会厄，列真校录晓继夕。
恫悯含生沛德泽，罢征宽敛戢锋镝。
名山是处可栖逸，不材我自安社栎。
勋业振古名揭日，邂逅要知非尔力。
蛮触扰扰鏖得失，岂容汩我室虚白。
流铃掷火九穹碧，泰初为邻寿无极。
水云天
作者：程公许
朝代：宋

楼台错图画，高低各云烟。小车倦登览，危栏且回旋。沧波纳暝色，溟濛同一天。此中有真赏，题诗谢雕镌。
水云天
作者：程公许
朝代：宋

楼台错图画，高低各云烟。
小车倦登览，危栏且回旋。
沧波纳暝色，溟蒙同一天。
此中有真赏，题诗谢雕镌。
水调歌头·和吴秀岩韵
作者：程公许
朝代：宋
体裁：词

驼褐倚禅榻，丝鬓扬茶烟。谁知老子方寸，历历著千年。试问汗青馀几，一笑腰黄萦梦，我自乐天全。出处两无累，赢取日高眠。八千里，西望眼，断霞边。弁苍苕碧，随分风月不论钱。执手还成轻别，何日归来投社，玉海得同编。经世付时杰，觅个钓鱼船。
水调歌头·驼褐倚禅榻
作者：程公许
朝代：宋

驼褐倚禅榻，丝鬓扬茶烟。
谁知老子方寸，历历着千年。
试问汗青馀几，一笑腰黄萦梦，我自乐天全。
出处两无累，赢取日高眠。
八千里，西望眼，断霞边。
弁苍苕碧，随分风月不论钱。
执手还成轻别，何日归来投社，玉海得同编。
经世付时杰，觅个钓鱼船。
水调歌头（和吴秀岩韵）
作者：程公许
朝代：宋

驼褐倚禅榻，丝鬓飏茶烟。谁知老子方寸，历历著千年。试问汗青馀几，一笑腰黄萦梦，我自乐天全。出处两无累，赢取日高眠。
八千里，西望眼，断霞边。弁苍苕碧，随分风月不论钱。执手还成轻别，何日归来投社，玉海得同编。经世付时杰，觅个钓鱼船。
江涨有感
作者：程公许
朝代：宋
体裁：七言律诗

惆怅天涯私自怜，锦囊有句愧重编。忍心宽作青梅约，眩眼俄惊丹荔燃。浩荡修途今几驿，纷纭归思日如年。不因煤颖相料理，何以遣怀风月前。
池口昭明太子钓矶蜀僧住山相邀访古和壁间韵
作者：程公许
朝代：宋

系船池口汎滥游，老禅邀我半日留。岸莎堤柳度窈窕，初暑忽送风雨秋。萧郎钓台三间屋，万顷烟波媚幽独。长令千载好事人，贪为淮山流远目。芊芊蔓草迷长竿，台城直作平野宽。那知万古文选理，不尽词源八节滩。英魂远逝招不得，谪仙小杜底处觅。插天崷崒九芙蓉，试与凭高閒物色。
池口昭明太子钓矶蜀僧住山相邀访古和壁间韵
作者：程公许
朝代：宋

繫船池口泛滥游，老禅邀我半日留。
岸莎堤柳度窈窕，初暑忽送风雨秋。
萧郎钓台三间屋，万顷烟波媚幽独。
长令千载好事人，贪为淮山流远目。
芊芊蔓草迷长竿，台城直作平野宽。
那知万古文选理，不尽词源八节滩。
英魂远逝招不得，谪仙小杜底处觅。
插天崷崒九芙蓉，试与凭高閒物色。
汲惠山泉烹日铸
作者：程公许
朝代：宋

小艇冲风过惠山，石螭引脰伫漪涟。白头未了红尘债，再酌人间第二泉。瓦瓶挹注溢微澜，仙掌两分瑞露漙。自候燎炉烹日铸，杜陵肺渴耐甘寒。
汲惠山泉烹日铸·其一
作者：程公许
朝代：宋

小艇冲风过惠山，石螭引脰伫漪涟。白头未了红尘债，再酌人间第二泉。
汲惠山泉烹日铸·其一
作者：程公许
朝代：宋

小艇衝风过惠山，石螭引脰伫漪涟。
白头未了红尘债，再酌人间第二泉。
汲惠山泉烹日铸·其二
作者：程公许
朝代：宋

瓦瓶挹注溢微澜，仙掌两分瑞露漙。自候燎炉烹日铸，杜陵肺渴耐甘寒。
汲惠山泉烹日铸·其二
作者：程公许
朝代：宋

瓦缾挹注溢微澜，仙掌两分瑞露漙。
自候燎炉烹日铸，杜陵肺渴耐甘寒。
沁园春
作者：程公许
朝代：宋
体裁：词

万里飘萍，送江入海，过古润州。
正羁怀无奈，凭高纵览，濛濛烟雨，簇簇渔舟。
南北区分，江山形胜，忧愤令人扶上楼。
沈凝久，任斜飞雪片，急洒貂裘。
英风追想孙刘。
似黑白两奁棋未收。
把烟霞饶与，坡仙米老，丹青难觅，摩诘营邱。
斗野号风，海门残照，长与人间管领愁。
凭谁问，借天河一挽，洗甲兵休。
沁园春·万里飘萍
作者：程公许
朝代：宋

万里飘萍，送江入海，过古润州。
正羁怀无奈，凭高纵览，蒙蒙烟雨，簇簇渔舟。
南北区分，江山形胜，忧愤令人扶上楼。
沈凝久，任斜飞雪片，急洒貂裘。
英风追想孙刘。
似黑白两奁棋未收。
把烟霞饶与，坡仙米老，丹青难觅，摩诘营邱。
斗野号风，海门残照，长与人间管领愁。
凭谁问，借天河一挽，洗甲兵休。
沁园春·用履斋多景楼韵
作者：程公许
朝代：宋

万里飘萍，送江入海，过古润州。正羁怀无奈，凭高纵览，濛濛烟雨，簇簇渔舟。南北区分，江山形胜，忧愤令人扶上楼。沈凝久，任斜飞雪片，急洒貂裘。英风追想孙刘。似黑白两奁棋未收。把烟霞饶与，坡仙米老，丹青难觅，摩诘营丘。斗野号风，海门残照，长与人间管领愁。凭谁问，借天河一挽，洗甲兵休。
沁园春（用履齐多景楼韵）
作者：程公许
朝代：宋

万里飘萍，送江入海，过古润州。正羁怀无奈，凭高纵览，濛濛烟雨，簇簇渔舟。南北区分，江山形胜，忧愤令人扶上楼。沉凝久，任斜飞雪片，急洒貂裘。
英风追想孙刘。似黑白两奁棋未收。把烟霞饶与，坡仙米老，丹青难觅，摩诘营邱。斗野号风，海门残照，长与人间管领愁。凭谁问，借天河一挽，洗甲兵休。
沙津连日风雨阻行舟发即晴寄李成之
作者：程公许
朝代：宋
体裁：七言律诗

江陵五日恶风雨，知我欲行舒小晴。渺渺云沙连恨远，冥冥烟树唤愁生。上牢下牢险入梦，东瀼西瀼诗有声。同是天涯更分手，销魂风月与谁平。
泛舟登弁山祥应宫之绝顶望太湖窥黄龙洞过倪尚书云岩
作者：程公许
朝代：宋

苹浪蹴帆移别浦，笋舆邀我度遥岑。
云开震泽水银溢，风掠洞庭螺翠深。
神井千寻龙起蛰，幽岩四面石成林。
苏仙诗句倪公赋，万古清风僭嗣音。
泛舟登弁山祥应宫之绝顶望太湖窥黄龙洞过倪尚书云岩
作者：程公许
朝代：宋

蘋浪蹴帆移别浦，笋舆邀我度遥岑。云开震泽水银溢，风掠洞庭螺翠深。神井千寻龙起蛰，幽岩四面石成林。苏仙诗句倪公赋，万古清风僭嗣音。
泛霅溪
作者：程公许
朝代：宋

旱暵连旬塘水浑，移舟来泛霅溪云。溪边钓隐如无恙，那不嗤人骨俗氛。白蘋波动柳塘风，散漫芙蕖称意红。午梦惊回船转柁，买鱼前港一樽同。
泛霅溪·其一
作者：程公许
朝代：宋

旱暵连旬塘水浑，移舟来泛霅溪云。溪边钓隐如无恙，那不嗤人骨俗氛。
泛霅溪·其一
作者：程公许
朝代：宋

旱暵连旬塘水浑，移舟来泛霅溪云。
溪边钓隠如无恙，那不嗤人骨俗氛。
泛霅溪·其二
作者：程公许
朝代：宋

白苹波动柳塘风，散漫芙蕖称意红。
午梦惊回船转柁，买鱼前港一樽同。
泛霅溪·其二
作者：程公许
朝代：宋

白蘋波动柳塘风，散漫芙蕖称意红。午梦惊回船转柁，买鱼前港一樽同。
泸水清
作者：程公许
朝代：宋

泸水清，泸水之清如镜平。
蜀江西来流沄沄，内江胥命如逡巡。
两江合处耸百雉，表裏益梓巴夔分，如户有限齿有唇。
云南与夜郎，甫隔东西邻。
山川之险守在人，武侯气燄千古犹长存。
有来范侯人中英，蜀国忠文之子孙，清姿劲气排秋旻。
立朝物望高缙绅，睥睨众醉甘独醒。
乌台纵好羞呈身，十年江海心朝廷。
泸水清，我歌慷慨君试听。
蜀东诸镇泸最重，范侯之来更觉一面如金城。
东军之骄昔所患，南诏之黠那易驯。
我侯方寸澄止水，镇以寡欲抚以诚。
重门严柝夕烽冷，紫逻杂耕膏雨匀。
七年逗遛不得去，边民爱侯有如父母亲。
今年北边羽书急，两川夫调纷苛征。
吏敲门，农辍耕，期限迫星火，顷刻那得停。
黄金弃卖如土贱，楮币翔踊余贯缗。
立谈之顷富作贫，县官忍復规其赢。
五十六州汹汹如浪沸，独有三泸之江清復清。
有客东州来，为我委曲陈。
范侯畴昔澹无累，贯朽之积本为民。
二分官与输一分，一分犹恐民颦呻。
军储籴本仍借给，少待秋熟宽作程，风和日晏江上村。
老醉稚拥争扶迎，吏呼何曾怒目瞠。
只有提壶布谷日日喧晓晴，乐哉三泸之国有如华胥与大庭。
九重天远呼不闻，侯忍弃我归乡枌。
强敌游魂尚三秦，边头何时能撤屯。
帑无羡帛粟空囷，将骄卒惰难使令。
义徒星散自啸聚，往往千百相为羣。
秋霖淫溢稼不登，仲冬虺虺雷鼓轰，我心隠思鼻酸辛。
人情玩愒浑不悟，有才空使栖岩扃。
我闻泸民爱侯心不释，祝侯寿考备福如忠文。
侯虽洁身翫泉石，独忍一息忘吾君。
何时玺书自天下，诏侯起家朝紫清。
扶持国论开太平，整顿宇宙驱妖氛。
却学忠文挂冠神武门，笋舆野服归游峨与岷。
杜陵昔览舂陵行，知元使君实国祯。
悠悠千载缺嗣音，击节为侯歌斯文。
泸水清，泸水清，采诗之官今何人，歌成肝胆空轮囷。
泸水清
作者：程公许
朝代：宋

泸水清，泸水之清如镜平。蜀江西来流沄沄，内江胥命如逡巡。两江合处耸百雉，表里益梓巴夔分，如户有限齿有唇。云南与夜郎，甫隔东西邻。山川之险守在人，武侯气燄千古犹长存。有来范侯人中英，蜀国忠文之子孙，清姿劲气排秋旻。立朝物望高缙绅，睥睨众醉甘独醒。乌台纵好羞呈身，十年江海心朝廷。泸水清，我歌慷慨君试听。蜀东诸镇泸最重，范侯之来更觉一面如金城。东军之骄昔所患，南诏之黠那易驯。我侯方寸澄止水，镇以寡欲抚以诚。重门严柝夕烽冷，紫逻杂耕膏雨匀。七年逗遛不得去，边民爱侯有如父母亲。今年北边羽书急，两川夫调纷苛征。吏敲门，农辍耕，期限迫星火，顷刻那得停。黄金弃卖如土贱，楮币翔踊馀贯缗。立谈之顷富作贫，县官忍复规其赢。五十六州汹汹如浪沸，独有三泸之江清复清。有客东州来，为我委曲陈。范侯畴昔澹无累，贯朽之积本为民。二分官与输一分，一分犹恐民颦呻。军储籴本仍借给，少待秋熟宽作程，风和日晏江上村。老醉稚拥争扶迎，吏呼何曾怒目瞠。只有提壶布谷日日喧晓晴，乐哉三泸之国有如华胥与大庭。九重天远呼不闻，侯忍弃我归乡枌。强敌游魂尚三秦，边头何时能撤屯。帑无羡帛粟空囷，将骄卒惰难使令。义徒星散自啸聚，往往千百相为群。秋霖淫溢稼不登，仲冬虺虺雷鼓轰，我心隐思鼻酸辛。人情玩愒浑不悟，有才空使栖岩扃。我闻泸民爱侯心不释，祝侯寿考备福如忠文。侯虽洁身玩泉石，独忍一息忘吾君。何时玺书自天下，诏侯起家朝紫清。扶持国论开太平，整顿宇宙驱妖氛。却学忠文挂冠神武门，笋舆野服归游峨与岷。杜陵昔览舂陵行，知元使君实国祯。悠悠千载缺嗣音，击节为侯歌斯文。泸水清，泸水清，采诗之官今何人，歌成肝胆空轮囷。
洪城沈运干新园三首
作者：程公许
朝代：宋

花压墙头柳映门，红城一曲沈家园。意行自与春风约，休问新亭卖酒喧。柏梢结翠斗尖新，未问花枝插宝瓶。最好狻猊对雏凤，向人翔跃似天成。方池面矗石丛丛，后掩前遮一径通。苍藓修筠加爱护，等閒幻出小玲珑。
洪城沈运干新园三首·其一
作者：程公许
朝代：宋
体裁：古风

花压墙头柳映门，红城一曲沈家园。意行自与春风约，休问新亭卖酒喧。
洪城沈运干新园三首·其三
作者：程公许
朝代：宋
体裁：古风

方池面矗石丛丛，后掩前遮一径通。苍藓修筠加爱护，等閒幻出小玲珑。
洪城沈运干新园三首·其二
作者：程公许
朝代：宋
体裁：古风

柏梢结翠斗尖新，未问花枝插宝瓶。最好狻猊对雏凤，向人翔跃似天成。
浙江观潮
作者：程公许
朝代：宋
体裁：七言律诗

浙岸携觞差一日，秋风吹爽轶层霄。怒涛奋击三千里，壮观元同十八潮。蓬阆何曾云海隔，偓佺未散玉京潮。琴高背稳容追逐，借与天风递玉箫。
涪州荔子园行和友人韵
作者：程公许
朝代：宋

愁云暖日愁无边，荔枝园下客舣船。呜呼宴安毒于鸩，燎原戒之爝火燃。杨家妖女去复入，开元天宝治乱如手翻覆间。绿云一缕天上去，食自不旨寝不安。长生昵语月皎皎，沉香醉梦春酣酣。羯鼓数声花破萼，霓裳一曲天开颜。薰风殿开苦嫌热，骊山联辔来游盘。汗绡红透心渴烦，荔枝不来惨不欢。飞尘一骑关山晓，奔腾那知血溅道。一朝羽檄渔阳来，决策西狩殊匆草。百年宗社弃若遗，何计奈渠春风貌。雨铎琅珰惊昨梦，云栈崎岖回马首。凄凉故驿疾扬鞭，岁月转眼弩落弦。张后李父自一时，西内荒阶满苔钱。金鉴难忘曲江相，浯颂长怜聱叟元。涪陵荔枝不须辨故物，紫金鲈骨何幸还陵园。
涪州荔子园行和友人韵
作者：程公许
朝代：宋

愁云暖日愁无边，荔枝园下客舣船。
呜呼宴安毒于鸩，燎原戒之爝火燃。
杨家妖女去復入，开元天宝治乱如手翻覆间。
绿云一缕天上去，食自不旨寝不安。
长生昵语月皎皎，沉香醉梦春酣酣。
羯鼓数声花破萼，霓裳一曲天开颜。
熏风殿开苦嫌热，骊山联辔来游盘。
汗绡红透心渴烦，荔枝不来惨不懽。
飞尘一骑关山晓，奔腾那知血溅道。
一朝羽檄渔阳来，决策西狩殊匆草。
百年宗社弃若遗，何计奈渠春风貌。
雨铎琅珰惊昨梦，云栈崎岖回马首。
凄凉故驿疾扬鞭，岁月转眼弩落弦。
张后李父自一时，西内荒阶满苔钱。
金鑑难忘曲江相，浯颂长怜聱叟元。
涪陵荔枝不须辨故物，紫金鲈骨何幸还陵园。
清明日侍亲舆游海云寺四首
作者：程公许
朝代：宋

和风酽日又清明，茶事惊呼探火新。整顿安舆扶鹤骨，晴郊满意赏青春。琴鹤清风久寂寥，谷居忠愤绚银钩。龛中片石费锥凿，还为两翁须点头。休问霜林鹤顶丹，空庭三尺绿新攒。从渠五老掀髯笑，我自与师盟岁寒。翛翛竹色蘸清尊，更借阴风荡午暄。博得亲颜开一笑，佳名须记寿星轩。
清明日侍亲舆游海云寺四首·其一
作者：程公许
朝代：宋
体裁：七言绝句

和风酽日又清明，茶事惊呼探火新。整顿安舆扶鹤骨，晴郊满意赏青春。
清明日侍亲舆游海云寺四首·其三
作者：程公许
朝代：宋
体裁：七言绝句

休问霜林鹤顶丹，空庭三尺绿新攒。从渠五老掀髯笑，我自与师盟岁寒。
清明日侍亲舆游海云寺四首·其二
作者：程公许
朝代：宋
体裁：七言绝句

琴鹤清风久寂寥，谷居忠愤绚银钩。龛中片石费锥凿，还为两翁须点头。
清明日侍亲舆游海云寺四首·其四
作者：程公许
朝代：宋
体裁：七言绝句

翛翛竹色蘸清尊，更借阴风荡午暄。博得亲颜开一笑，佳名须记寿星轩。
清明日郡圃游观者如织余以赵园之约至夕乃还若水赋诗后四日偶因小疾谒告清坐始得奉答
作者：程公许
朝代：宋

老怯尊前倒玉山，清晨有约夕曛还。
似知是日笙箫沸，趁赏羣芳绮缬班。
细阅余妍能几许，喜因小疾得端閒。
持觞不釂春应笑，若欠题诗亦厚颜。
清明日郡圃游观者如织余以赵园之约至夕乃还若水赋诗后四日偶因小疾谒告清坐始得奉答
作者：程公许
朝代：宋

老怯尊前倒玉山，清晨有约夕曛还。似知是日笙箫沸，趁赏群芳绮缬班。细阅馀妍能几许，喜因小疾得端閒。持觞不釂春应笑，若欠题诗亦厚颜。
游下岩崇封院
作者：程公许
朝代：宋

鼓枻前春过下岩，空将目力寄云端。而今真个岩头去，领取烟云泼袂寒。石扉深锁一龛云，未必人间只履存。持钵欲寻刘道者，镆铘不在刻舟痕。残麦从渠官夺之，山僧何用怨长饥。人间六月红尘里，无此玉龙千丈飞。二苏屐齿尚班日，憔悴涪翁窜逐还。卧虎跳龙遗笔墨，祇今精悍满江山。清虚堂里话襟期，友似苏黄从可知。墨宝惜无人爱护，漫令绕寺觅残碑。
游下岩崇封院·其一
作者：程公许
朝代：宋

鼓枻前春过下岩，空将目力寄云端。而今真个岩头去，领取烟云泼袂寒。
游下岩崇封院·其一
作者：程公许
朝代：宋

鼓枻前春过下岩，空将目力寄云端。
而今真箇岩头去，领取烟云泼袂寒。
游下岩崇封院·其三
作者：程公许
朝代：宋

残麦从渠官夺之，山僧何用怨长饥。
人间六月红尘裏，无此玉龙千丈飞。
游下岩崇封院·其三
作者：程公许
朝代：宋

残麦从渠官夺之，山僧何用怨长饥。人间六月红尘里，无此玉龙千丈飞。
游下岩崇封院·其二
作者：程公许
朝代：宋

石扉深锁一龛云，未必人间只履存。持钵欲寻刘道者，镆铘不在刻舟痕。
游下岩崇封院·其二
作者：程公许
朝代：宋

石扉深锁一龛云，未必人间隻履存。
持钵欲寻刘道者，镆铘不在刻舟痕。
游下岩崇封院·其五
作者：程公许
朝代：宋

清虚堂裏话襟期，友似苏黄从可知。
墨宝惜无人爱护，漫令遶寺觅残碑。
游下岩崇封院·其五
作者：程公许
朝代：宋

清虚堂里话襟期，友似苏黄从可知。墨宝惜无人爱护，漫令绕寺觅残碑。
游下岩崇封院·其四
作者：程公许
朝代：宋
体裁：七言绝句

二苏屐齿尚班日，憔悴涪翁窜逐还。卧虎跳龙遗笔墨，祇今精悍满江山。
游东坡和柯山潘邠老旧赋
作者：程公许
朝代：宋

恭惟廊庙具，岁晚落江湖。岂不三缄舌，深惭七尺躯。若为周士贵，翻作楚囚拘。诗款催供上，皇聪莫可呼。孔融成幸免，柳子岂真愚。瓢酒那能醉，叉钱可得腴。贫虽无四壁，梦不到清都。赤壁一枝笛，寒溪十幅蒲。故交同缟纻，废垒借耰锄。未分径争捷，可怜锥也无。是非端自定，流落坐成迂。四海老泉水，一时丹穴雏。士皆怜大器，手不转洪枢。拟问灵蓍卜，难凭造化炉。喑喑枥下马，汎汎水中凫。富贵危探虎，烟波梦钓鲈。定知铿舍瑟，终不乱吹竽。榛莽开金地，江山称画图。何当麾斗柄，相与第天吴。生世须如此，不然非丈夫。
游东坡和柯山潘邠老旧赋
作者：程公许
朝代：宋

恭惟廊庙具，岁晚落江湖。
岂不三缄舌，深惭七尺躯。
若为周士贵，翻作楚囚拘。
诗款催供上，皇聪莫可呼。
孔融成幸免，柳子岂真愚。
瓢酒那能醉，叉钱可得腴。
贫虽无四壁，梦不到清都。
赤壁一枝笛，寒溪十幅蒲。
故交同缟纻，废垒借耰锄。
未分径争捷，可怜锥也无。
是非端自定，流落坐成迂。
四海老泉水，一时丹穴雏。
士皆怜大器，手不转洪枢。
拟问灵蓍卜，难凭造化炉。
喑喑枥下马，泛泛水中鳬。
富贵危探虎，烟波梦钓鲈。
定知铿舍瑟，终不乱吹竽。
榛莽开金地，江山称画图。
何当麾斗柄，相与第天吴。
生世须如此，不然非丈夫。
游中岩晴烟如春尤觉林壑之胜也
作者：程公许
朝代：宋
体裁：七言律诗

晴岚暖翠中岩寺，十二年间得再游。三笋龛深香不散，万松山拥雾难收。鹫峰付嘱虽常住，雁荡经行岂易求。欲识老师真面目，白云深处涧泉流。
游仙二章上范殿撰洁庵先生
作者：程公许
朝代：宋

风埃曀八表，涛澜浩无涯。岧峣昆崙峰，高与星纬排。真人抚元运，太虚以为家。控辔下碧落，蜚步凌紫霞。周览兴未已，归憩谁与偕。乔松抚瑶瑟，偓佺荐琼花。颦蹙睨尘世，腐鼠纷攫拿。迢遥五云佩，荡漾八月槎。我欲往从之，层云不可阶。素心耿相照，退当三月斋。空山学仙子，幽独性成癖。谁令一念差，失脚尘网密。随缘玩泡影，隐思晓继夕。了了三生梦，掣电了无迹。岂不志远游，谁为傅羽翼。抱关觇紫气，跪履问黄石。静虑傥冥契，玄机讵难入。缟发古仙公，遗世而独立。惝恍如有遇，一言曰守一。引臂许相从，长生托瑶籍。
游仙二章上范殿撰洁庵先生·其一
作者：程公许
朝代：宋

风埃曀八表，涛澜浩无涯。
岧峣昆崙峰，高与星纬排。
真人抚元运，太虚以为家。
控辔下碧落，蜚步凌紫霞。
周览兴未已，归憩谁与偕。
乔松抚瑶瑟，偓佺荐琼花。
颦蹙睨尘世，腐鼠纷攫拏。
迢遥五云佩，荡漾八月槎。
我欲往从之，层云不可阶。
素心耿相照，退当三月斋。
游仙二章上范殿撰洁庵先生·其一
作者：程公许
朝代：宋

风埃曀八表，涛澜浩无涯。岧峣昆崙峰，高与星纬排。真人抚元运，太虚以为家。控辔下碧落，蜚步凌紫霞。周览兴未已，归憩谁与偕。乔松抚瑶瑟，偓佺荐琼花。颦蹙睨尘世，腐鼠纷攫拿。迢遥五云佩，荡漾八月槎。我欲往从之，层云不可阶。素心耿相照，退当三月斋。
游仙二章上范殿撰洁庵先生·其二
作者：程公许
朝代：宋

空山学仙子，幽独性成癖。谁令一念差，失脚尘网密。随缘玩泡影，隐思晓继夕。了了三生梦，掣电了无迹。岂不志远游，谁为傅羽翼。抱关觇紫气，跪履问黄石。静虑傥冥契，玄机讵难入。缟发古仙公，遗世而独立。惝恍如有遇，一言曰守一。引臂许相从，长生托瑶籍。
游仙二章上范殿撰洁庵先生·其二
作者：程公许
朝代：宋

空山学仙子，幽独性成癖。
谁令一念差，失脚尘网密。
随缘翫泡影，隠思晓继夕。
了了三生梦，掣电了无迹。
岂不志远游，谁为傅羽翼。
抱关觇紫气，跪履问黄石。
静虑傥冥契，玄机讵难入。
缟髮古仙公，遗世而独立。
惝恍如有遇，一言曰守一。
引臂许相从，长生託瑶籍。
游永康灵岩寺
作者：程公许
朝代：宋

诘曲山蹊远世氛，荒寒古寺荐炉熏。清泉迸石韵寒玉，翠逻倚天施白云。半藏石经真健妇，一龛古貌现声闻。迟留恐遇鱼凫叟，岚霭浮空日易曛。
游永康灵岩寺
作者：程公许
朝代：宋

诘曲山蹊远世氛，荒寒古寺荐炉熏。
清泉迸石韵寒玉，翠逻倚天施白云。
半藏石经真健妇，一龛古貌现声闻。
迟留恐遇鱼鳬叟，岚霭浮空日易曛。
游涪州北岩
作者：程公许
朝代：宋

恭惟同出自，斯文其在兹。白衣帝王师，古闻今所疑。惨澹涪江滨，烟雨寒无炊。一编洗心易，后学之蓍龟。学禅谯夫子，窥墙胡不麾。兹道贯三极，何曾限籓篱。柱史接武来，相望几何时。旧隐勤汛扫，大书挺雄奇。江山著羁臣，千古同一悲。渠自气浩然，何成复何亏。高堂俨遗像，宝墨镌丰碑。往者不可作，搔首空涕洟。萧萧北岩松，悠悠我之思。
游涪州北岩
作者：程公许
朝代：宋

恭惟同出自，斯文其在兹。
白衣帝王师，古闻今所疑。
惨澹涪江滨，烟雨寒无炊。
一编洗心易，后学之蓍龟。
学禅谯夫子，窥墙胡不麾。
兹道贯三极，何曾限籓篱。
柱史接武来，相望几何时。
旧隠勤汛扫，大书挺雄奇。
江山着羁臣，千古同一悲。
渠自气浩然，何成復何亏。
高堂俨遗像，宝墨镌丰碑。
往者不可作，搔首空涕洟。
萧萧北岩松，悠悠我之思。
游灵隐寺
作者：程公许
朝代：宋

夙好在岩壑，强持缚缨簪。野性当奈何，惝恍如惊麇。京华百万家，？？瓦叠鳞。海气荡烦暑，作威凌轹人。湖山招我来，九里松风清。稽首灵鹫山，西瞻目若营。云何一峰碧，飞来如羽轻。俗见囿畛域，达观渺沙尘。不见毗耶离，示病老净名。古掌断世界，犹如陶家轮。竺慧去不返，雪猿呼莫闻。斯言谁与證，万壑空烟云。老禅法龙象，谈麈纷纵横。萍蓬万里外，缱绻犹乡情。斋盂乳铺玉，茗椀花糁琼。两腋扶清风，取意岩壑行。冷泉掬清泚，五峰凌峥嵘。真赏味无味，内观湛空明。可能一枝筇，云水自由身。永愧隐峰老，勇决拂衣巾。
游灵隐寺
作者：程公许
朝代：宋
体裁：古风

夙好在岩壑，强持缚缨簪。野性当奈何，惝恍如惊麇。京华百万家，��瓦叠鳞。海气荡烦暑，作威凌轹人。湖山招我来，九里松风清。稽首灵鹫山，西瞻目若营。云何一峰碧，飞来如羽轻。俗见囿畛域，达观渺沙尘。不见毗耶离，示病老净名。古掌断世界，犹如陶家轮。竺慧去不返，雪猿呼莫闻。斯言谁与證，万壑空烟云。老禅法龙象，谈麈纷纵横。萍蓬万里外，缱绻犹乡情。斋盂乳铺玉，茗碗花糁琼。两腋扶清风，取意岩壑行。冷泉掬清泚，五峰凌峥嵘。真赏味无味，内观湛空明。可能一枝筇，云水自由身。永愧隐峰老，勇决拂衣巾。
游灵隠寺
作者：程公许
朝代：宋

夙好在岩壑，强持缚缨簪。
野性当奈何，惝恍如惊麕。
京华百万家，𧥄𧥄瓦迭鳞。
海气荡烦暑，作威凌轹人。
湖山招我来，九里松风清。
稽首灵鹫山，西瞻目若营。
云何一峰碧，飞来如羽轻。
俗见囿畛域，达观渺沙尘。
不见毗耶离，示病老浄名。
古掌断世界，犹如陶家轮。
竺慧去不返，雪猿呼莫闻。
斯言谁与证，万壑空烟云。
老禅法龙象，谈麈纷纵横。
萍蓬万里外，缱绻犹乡情。
斋盂乳铺玉，茗椀花糁琼。
两腋扶清风，取意岩壑行。
冷泉掬清泚，五峰凌峥嵘。
真赏味无味，内观湛空明。
可能一枝筇，云水自由身。
永愧隠峰老，勇决拂衣巾。
游玉林午饭九曲池观偃松过法华院至上方观东坡题柱晚至沈氏小玲珑施兄携酒来会施本成都人侨居湖三世矣
作者：程公许
朝代：宋
体裁：七言律诗

玉林散策才亭午，九曲流觞对偃松。脱尽皮肤见真实，卧看桃李竞丰容。上方细看锥沙刻，丈室连浇玉乳浓。蜀客相逢天万里，不妨暖酌小玲珑。
游石湖
作者：程公许
朝代：宋

雨过春塘水慢流，唤船聊作石湖游。
水亭风槛今余几，越垒吴台相对愁。
笑拂壁题如觌面，忆从乡老话遨头。
不知化鹤曾归否，更捻梅花一饷留。
游石湖
作者：程公许
朝代：宋

雨过春塘水慢流，唤船聊作石湖游。水亭风槛今馀几，越垒吴台相对愁。笑拂壁题如觌面，忆从乡老话遨头。不知化鹤曾归否，更撚梅花一饷留。
游道何二山晚饮倪氏玉湖
作者：程公许
朝代：宋

草草盘蔬一酒壶，虎岩小憩转金舆。
静观生物春风裏，笑拂诗牌劫火余。
散策松阴寒悄悄，撷香梅径雪踈踈。
归航未迫西山暮，碧浪湖边看网鱼。
游道何二山晚饮倪氏玉湖
作者：程公许
朝代：宋

草草盘蔬一酒壶，虎岩小憩转金舆。静观生物春风里，笑拂诗牌劫火馀。散策松阴寒悄悄，撷香梅径雪疏疏。归航未迫西山暮，碧浪湖边看网鱼。
溪亭春日二首
作者：程公许
朝代：宋

借屋三间俯近郊，溪流如练绕兰皋。聊同彭泽归栽菊，肯向玄都问种桃。别久心情浑漫浪，相看须发转萧骚。只因旧学荒尤甚，政藉谈馀为栉薅。极目青天蜀道难，无因长坂得联骖。思乡浪费肠回九，行世何妨臂折三。杨柳风微生百媚，棠梨昼永带馀酣。天涯犹赖春娱客，那得邻山寄一庵。
溪亭春日二首·其一
作者：程公许
朝代：宋

借屋三间俯近郊，溪流如练绕兰皋。聊同彭泽归栽菊，肯向玄都问种桃。别久心情浑漫浪，相看须发转萧骚。只因旧学荒尤甚，政藉谈馀为栉薅。
溪亭春日二首·其一
作者：程公许
朝代：宋

借屋三间俯近郊，溪流如练绕兰皋。
聊同彭泽归栽菊，肯向玄都问种桃。
别久心情浑漫浪，相看鬚髮转萧骚。
只因旧学荒尤甚，政藉谈余为栉薅。
溪亭春日二首·其二
作者：程公许
朝代：宋

极目青天蜀道难，无因长坂得联骖。
思乡浪费肠回九，行世何妨臂折三。
杨柳风微生百媚，棠梨昼永带余酣。
天涯犹頼春娱客，那得邻山寄一庵。
溪亭春日二首·其二
作者：程公许
朝代：宋

极目青天蜀道难，无因长坂得联骖。思乡浪费肠回九，行世何妨臂折三。杨柳风微生百媚，棠梨昼永带馀酣。天涯犹赖春娱客，那得邻山寄一庵。
满戌有日置酒学宫为诸友赠别
作者：程公许
朝代：宋

左绵山川平且宽，周遭四境皆奇观。广文官曹冰雪寒，摧风剥雨无时安。巧手无面良独难，惭汗如沈时一叹。浪浪春雨红杏坛，堆盘苜蓿空阑干。三年转烛槐梦残，明当西郊挂征鞍。平生但知取友端，忍御艾萧捐杜兰。丁宁何须劝加餐，活计不但故纸钻。孔辙回环颜一箪，君民尧舜无两般。此印万古元不刓，聚奎堂中俨衣冠，尚友谨勿轻圬墁。丈夫事业期不刊，脚根牢取百尺竿。
满戌有日置酒学宫为诸友赠别
作者：程公许
朝代：宋

左绵山川平且宽，周遭四境皆奇观。
广文官曹冰雪寒，摧风剥雨无时安。
巧手无麫良独难，惭汗如渖时一叹。
浪浪春雨红杏坛，堆盘苜蓿空阑干。
三年转烛槐梦残，明当西郊挂征鞍。
平生但知取友端，忍御艾萧捐杜兰。
丁宁何须劝加餐，活计不但故纸钻。
孔辙回环颜一箪，君民尧舜无两般。
此印万古元不刓，聚奎堂中俨衣冠，尚友谨勿轻杇墁。
丈夫事业期不刊，脚根牢取百尺竿。
炷香至德山
作者：程公许
朝代：宋
体裁：五言律诗

异时闻至德，滴水洗沈冤。空寂等三世，悟迷同一源。松杉膏宿雨，楼阁丽朝暾。犹恨高峰顶，藤萝未得扪。
煇父道父携酒相伴饮飞赴寺四望亭
作者：程公许
朝代：宋

四望奇观广莫同，瘦藤拄入画图中。晴烟杳霭景无尽，醉眼模糊鸢堕空。邑蕞也曾基相业，井眢谁复现神通。漫劳二妙相追逐，胜处宜搜未易工。
熙老拉泰叔同伴山行由马溪寺攀跻险绝历龙洞上罗汉洞洞前小庵极幽邃下有龙潭潭水窈深一绿蟾蜍踞坐石间意若神龙守护者抵暮还憩双峰阁看十三夜月和泰叔韵
作者：程公许
朝代：宋
体裁：七言律诗

扶携罗汉洞前去，谁信此中天地宽。涧水翻成千偈快，岭云肯放一尘干。倚岩庵好无僧住，积石潭深照影寒。归对双峰看月吐，薇花浴露色如丹。
牛头山寺
作者：程公许
朝代：宋

菩萨住处牛头山，应真亦复栖其间。宝坊楼观叠高下，新城粉雉相回环。崎岖石磴云生屐，眼波不尽涪江碧。江外青山春自浮，曾与诗翁格椽笔。
牛头山寺
作者：程公许
朝代：宋

菩萨住处牛头山，应真亦復栖其间。
宝坊楼观迭高下，新城粉雉相回环。
崎岖石磴云生屐，眼波不尽涪江碧。
江外青山春自浮，曾与诗翁格椽笔。
牡丹
作者：程公许
朝代：宋
体裁：七言绝句

春工殚巧万花丛，晚见昭仪擅汉宫。可惜芳时天不借，三更雨歇五更风。
理舟入奉大对临发有赋
作者：程公许
朝代：宋

弱龄诵书史，所慕在经世。腼颜科目中，颇恨愆素志。天府两贡书，耻逐时妆媚。诸公误赏音，偶玷春官第。王明渴畴咨，临轩有故事。明当鼓枻下，陛对去天咫。采兰有常供，胡为轻万里。趋庭愿有闻，丁宁汝其识。谨无曲学阿，恐作儒冠耻。士当志远大，富贵馀事耳。百拜请书绅，誓言其敢替。万古洙泗传，岂为青紫计。
理舟入奉大对临发有赋
作者：程公许
朝代：宋

弱龄诵书史，所慕在经世。
腼颜科目中，颇恨愆素志。
天府两贡书，耻逐时粧媚。
诸公误赏音，偶玷春官第。
王明渴畴咨，临轩有故事。
明当鼓枻下，陛对去天咫。
采兰有常供，胡为轻万里。
趋庭愿有闻，丁宁汝其识。
谨无曲学阿，恐作儒冠耻。
士当志远大，富贵余事耳。
百拜请书绅，誓言其敢替。
万古洙泗传，岂为青紫计。
用光弟携儿送至南定
作者：程公许
朝代：宋
体裁：五言律诗

亲友远追送，后先还故乡。殷勤仲光父，嫪恋及江阳。执手哽无语，修名那易量。归来训子侄，椿桂会联芳。
甲午岁除即事二首初被聘召之命末章感遇述怀
作者：程公许
朝代：宋

行年半百又加三，隔一宵还一岁添。丘壑甚惭心赏误，轩裳可与道情兼。酦醅酒熟频？玉，耐冷灯青密下帘。绝爱缃梅开较晚，雪晴要我日巡檐。乞州如斗苦难谐，遣戍蓬婆也自佳。严诏自天疑过误，虚心造物与安排。轒辒犹未空三辅，鼙鼓何当静两淮。经世无才羞汲引，寸丹咫尺是尧阶。
甲午岁除即事二首初被聘召之命末章感遇述怀·其一
作者：程公许
朝代：宋

行年半百又加三，隔一宵还一岁添。丘壑甚惭心赏误，轩裳可与道情兼。酦醅酒熟频？玉，耐冷灯青密下帘。绝爱缃梅开较晚，雪晴要我日巡檐。
甲午岁除即事二首初被聘召之命末章感遇述怀·其一
作者：程公许
朝代：宋
体裁：七言律诗

行年半百又加三，隔一宵还一岁添。丘壑甚惭心赏误，轩裳可与道情兼。酦醅酒熟频�玉，耐冷灯青密下帘。绝爱缃梅开较晚，雪晴要我日巡檐。
甲午岁除即事二首初被聘召之命末章感遇述怀·其一
作者：程公许
朝代：宋

行年半百又加三，隔一宵还一岁添。
邱壑甚惭心赏误，轩裳可与道情兼。
酦醅酒熟频𣂏玉，耐冷灯青密下帘。
绝爱缃梅开较晚，雪晴要我日巡檐。
甲午岁除即事二首初被聘召之命末章感遇述怀·其二
作者：程公许
朝代：宋
体裁：七言律诗

乞州如斗苦难谐，遣戍蓬婆也自佳。严诏自天疑过误，虚心造物与安排。轒辒犹未空三辅，鼙鼓何当静两淮。经世无才羞汲引，寸丹咫尺是尧阶。
留别李贯之大着二首·其一
作者：程公许
朝代：宋

车马红尘裏，阅人谁似君。
洚流倾世论，砥柱倚斯文。
籍甚诗书誉，超然利欲醺。
相从期岁晚，兰佩袭芳熏。
留别李贯之大着二首·其二
作者：程公许
朝代：宋

二老俱黄髮，遥怜望倚门。
凄凉游子意，惭愧主人恩。
酒舫湖光滟，书灯夜雨昏。
三山渺云海，何日听重论。
留别李贯之大著二首
作者：程公许
朝代：宋

车马红尘里，阅人谁似君。洚流倾世论，砥柱倚斯文。籍甚诗书誉，超然利欲醺。相从期岁晚，兰佩袭芳熏。二老俱黄发，遥怜望倚门。凄凉游子意，惭愧主人恩。酒舫湖光滟，书灯夜雨昏。三山渺云海，何日听重论。
留别李贯之大著二首·其一
作者：程公许
朝代：宋

车马红尘里，阅人谁似君。洚流倾世论，砥柱倚斯文。籍甚诗书誉，超然利欲醺。相从期岁晚，兰佩袭芳熏。
留别李贯之大著二首·其二
作者：程公许
朝代：宋

二老俱黄发，遥怜望倚门。凄凉游子意，惭愧主人恩。酒舫湖光滟，书灯夜雨昏。三山渺云海，何日听重论。
留题马溪寺二首即用前韵
作者：程公许
朝代：宋

玉笋竞秋爽，翠屏张晓晴。天开金地胜，鼎峙紫霄撑。见说禅心静，能调异物狞。十方芗水海，何处不澄清。翠珉瞻手泽，六十有馀龄。囊锦传宗旨，锥沙更典刑。发缘忧世白，眼独为山青。蕙帐摇归梦，秋猿正可听。
留题马溪寺二首即用前韵·其一
作者：程公许
朝代：宋
体裁：五言律诗

玉笋竞秋爽，翠屏张晓晴。天开金地胜，鼎峙紫霄撑。见说禅心静，能调异物狞。十方芗水海，何处不澄清。
留题马溪寺二首即用前韵·其二
作者：程公许
朝代：宋

翠珉瞻手泽，六十有余龄。
囊锦传宗旨，锥沙更典刑。
髮缘忧世白，眼独为山青。
蕙帐摇归梦，秋猿正可听。
留题马溪寺二首即用前韵·其二
作者：程公许
朝代：宋

翠珉瞻手泽，六十有馀龄。囊锦传宗旨，锥沙更典刑。发缘忧世白，眼独为山青。蕙帐摇归梦，秋猿正可听。
登伏龙观看雪和张权父韵
作者：程公许
朝代：宋
体裁：七言律诗

暖日嘘云酿六霙，一元亭毒岁功成。霓裳舞散广寒殿，鹤氅朝回七宝城。决雨会看三月涨，屯边全要万仓盈。离堆邂逅成奇观，一笑能令万虑轻。
盐亭登高山庙
作者：程公许
朝代：宋

晓驰光禄坂，暑憩盐亭县。嵯峨山叠云，窈窕溪横练。长怜少陵叟，浪走天涯遍。耿然忧国心，甘作忍饥面。世难今略平，军行余后殿。凭高慨往哲，欲去有馀恋。
盐亭登高山庙
作者：程公许
朝代：宋

晓驰光禄坂，暑憩盐亭县。
嵯峨山迭云，窈窕溪横练。
长怜少陵叟，浪走天涯徧。
耿然忧国心，甘作忍饥面。
世难今略平，军行余后殿。
凭高慨往哲，欲去有余恋。
直舍纪事二首
作者：程公许
朝代：宋

独冷官曹可得禁，近来冷过玉壶冰。无钱沽酒休烦送，有马知谁许借乘。罢谒最宜吟惨淡，爱閒赢得睡懵腾。鸾凰自合翔千仞，谁遣人间挂弋矰。岂不怀归畏简书，人生何处不蘧庐。静看世态冥心久，贪问生涯画计疏。休作劳神狙赋芧，可同贪啄鸟驯除。饭疏有味亲长健，此乐千金莫换渠。
直舍纪事二首·其一
作者：程公许
朝代：宋

独冷官曹可得禁，近来冷过玉壶冰。无钱沽酒休烦送，有马知谁许借乘。罢谒最宜吟惨淡，爱閒赢得睡懵腾。鸾凰自合翔千仞，谁遣人间挂弋矰。
直舍纪事二首·其一
作者：程公许
朝代：宋

独冷官曹可得禁，近来冷过玉壶冰。
无钱沽酒休烦送，有马知谁许借乘。
罢谒最宜吟惨淡，爱閒赢得睡懵腾。
鸾凰自合翔千仞，谁遣人间罣弋矰。
直舍纪事二首·其二
作者：程公许
朝代：宋
体裁：古风

岂不怀归畏简书，人生何处不蘧庐。静看世态冥心久，贪问生涯画计疏。休作劳神狙赋芧，可同贪啄鸟驯除。饭疏有味亲长健，此乐千金莫换渠。
督堰至岷下借馆南浦张叔全家临别惠以润石香几一峰挺拔于白云杳霭间殊有远意小诗谢之
作者：程公许
朝代：宋
体裁：七言律诗

飞幰轻舆御暖风，款门何事日憧憧。芳荣满槛丹青丽，秾秀当轩紫翠重。石几拜嘉才径尺，云天无际挺孤峰。更烦指似麻坛路，万壑千岩借一筇。
石佛道间见梅二绝句
作者：程公许
朝代：宋

一冬川陆尽奔驰，开尽南枝又北枝。玉立世间尘土外，子真那不笑人痴。惨澹汀沙集暝烟，林间飞下羽衣仙。与君夙昔同心事，可与悲丝白作玄。
石佛道间见梅二绝句·其一
作者：程公许
朝代：宋
体裁：七言绝句

一冬川陆尽奔驰，开尽南枝又北枝。玉立世间尘土外，子真那不笑人痴。
石佛道间见梅二绝句·其二
作者：程公许
朝代：宋
体裁：七言绝句

惨澹汀沙集暝烟，林间飞下羽衣仙。与君夙昔同心事，可与悲丝白作玄。
碧云程道士自清江相过示以玉渊刘清叔诗借韵同赋
作者：程公许
朝代：宋

掣铃者谁金门客，神秀迫人似曾识。八返未问龙虎交，一杯且荐琳腴碧。我昔卜隐大面山，招旌驱人难得閒。梗野自适麋鹿性，逡巡远引鹓鹭班。始青一气色非色，此中自有金丹诀。政须趺坐共商量，忍向尘劳磨岁月。
碧云程道士自清江相过示以玉渊刘清叔诗借韵同赋
作者：程公许
朝代：宋

掣铃者谁金门客，神秀迫人似曾识。
八返未问龙虎交，一杯且荐琳腴碧。
我昔卜隠大面山，招旌驱人难得閒。
梗野自适麋鹿性，逡巡远引鹓鹭班。
始青一气色非色，此中自有金丹诀。
政须趺坐共商量，忍向尘劳磨岁月。
祖饯三山赵茂实二首
作者：程公许
朝代：宋

煌煌洛阳城，衢术万国通。车尘日交骛，襟期那易同。目成者谁欤，言笑春怡融。我自商声歌，君亦手丝桐。西风忽以厉，高情逐云鸿。辍笔金銮坡，一麾沧海东。补过要汲直，草诏须陆公。盈庭愕相顾，蹇蹇胡不容。君去我独留，我阙谁与攻。况复狗尾续，羞颜莲炬红。三生岩壑姿，失脚红尘踏。羡君得郡去，胜事踵康乐。云海渺无津，烟霞互开阖。似闻石门藓，犹带屐齿蜡。惜哉荒游误，竟为时论薄。秉谊以事君，奚间暌与合。矧是侯社贵，艰哉保障托。宣室恐渴思，趣归职献纳。我拙念请閒，雁荡恣飞屩。及君留郡斋，为我拂尘榻。
祖饯三山赵茂实二首·其一
作者：程公许
朝代：宋

煌煌洛阳城，衢术万国通。车尘日交骛，襟期那易同。目成者谁欤，言笑春怡融。我自商声歌，君亦手丝桐。西风忽以厉，高情逐云鸿。辍笔金銮坡，一麾沧海东。补过要汲直，草诏须陆公。盈庭愕相顾，蹇蹇胡不容。君去我独留，我阙谁与攻。况复狗尾续，羞颜莲炬红。
祖饯三山赵茂实二首·其一
作者：程公许
朝代：宋

煌煌洛阳城，衢术万国通。
车尘日交骛，襟期那易同。
目成者谁欤，言笑春怡融。
我自商声歌，君亦手丝桐。
西风忽以厉，高情逐云鸿。
辍笔金銮坡，一麾沧海东。
补过要汲直，草诏须陆公。
盈庭愕相顾，蹇蹇胡不容。
君去我独留，我阙谁与攻。
况復狗尾续，羞颜莲炬红。
祖饯三山赵茂实二首·其二
作者：程公许
朝代：宋

三生岩壑姿，失脚红尘踏。羡君得郡去，胜事踵康乐。云海渺无津，烟霞互开阖。似闻石门藓，犹带屐齿蜡。惜哉荒游误，竟为时论薄。秉谊以事君，奚间暌与合。矧是侯社贵，艰哉保障托。宣室恐渴思，趣归职献纳。我拙念请閒，雁荡恣飞屩。及君留郡斋，为我拂尘榻。
祖饯三山赵茂实二首·其二
作者：程公许
朝代：宋

三生岩壑姿，失脚红尘踏。
羡君得郡去，胜事踵康乐。
云海渺无津，烟霞互开阖。
似闻石门藓，犹带屐齿蜡。
惜哉荒游误，竟为时论薄。
秉谊以事君，奚间暌与合。
矧是侯社贵，艰哉保障託。
宣室恐渴思，趣归职献纳。
我拙念请閒，鴈荡恣飞屩。
及君留郡斋，为我拂尘榻。
祝圣清旦登星坛唱步虚下坛晓雾四开晴景熙然
作者：程公许
朝代：宋

峻极先峰接绛霄，佩环催肃大昕朝。
步虚杳渺吟崆峒，飈驭依稀驻鬰萧。
拟效嵩呼腾汉阙，细听天籁响虞韶。
班回徙倚危栏望，红日初昇宿雾消。
祝圣清旦登星坛唱步虚下坛晓雾四开晴景熙然
作者：程公许
朝代：宋

峻极先峰接绛霄，佩环催肃大昕朝。步虚杳渺吟崆峒，飙驭依稀驻郁萧。拟效嵩呼腾汉阙，细听天籁响虞韶。班回徙倚危栏望，红日初升宿雾消。
祷雨有应和郡广文希白韵
作者：程公许
朝代：宋

金气胚浑火尚流，亢阳渐已裂龟畴。
沛然一雨酬精祷，暂与羣黎缓隠忧。
千里耕桑犹乐土，三边鼙鼓又防秋。
白头底是宽閒日，款段令人羡少游。
祷雨有应和郡广文希白韵
作者：程公许
朝代：宋

金气胚浑火尚流，亢阳渐已裂龟畴。沛然一雨酬精祷，暂与群黎缓隐忧。千里耕桑犹乐土，三边鼙鼓又防秋。白头底是宽閒日，款段令人羡少游。
祷雪麻仙洞前立春一日湫压县境而雪霰已集连日六花呈瑞以元宵设供权父及士友皆赋诗二首和韵以谢
作者：程公许
朝代：宋

驽怯深惭政理愆，骄阳积擅北风权。青鸾趣驾宾苍皞，白凤先驱从列仙。坯蛰梦惊离贝阙，裂龟渴饮变琼田。空餐那有涓埃报，只办炉薰荐洞天。阳乌且缓浴虞渊，瑞白春花胜腊前。台笠看人争播种，扶犁撩我梦归田。千金何术能医国，十雨从今更问天。暂驻飙游须净供，元宵未暇宝灯燃。
祷雪麻仙洞前立春一日湫压县境而雪霰已集连日六花呈瑞以元宵设供权父及士友皆赋诗二首和韵以谢·其一
作者：程公许
朝代：宋

驽怯深惭政理愆，骄阳积擅北风权。
青鸾趣驾宾苍皞，白凤先驱从列仙。
坯蛰梦惊离贝阙，裂龟渴饮变琼田。
空餐那有涓埃报，只办炉熏荐洞天。
祷雪麻仙洞前立春一日湫压县境而雪霰已集连日六花呈瑞以元宵设供权父及士友皆赋诗二首和韵以谢·其一
作者：程公许
朝代：宋

驽怯深惭政理愆，骄阳积擅北风权。青鸾趣驾宾苍皞，白凤先驱从列仙。坯蛰梦惊离贝阙，裂龟渴饮变琼田。空餐那有涓埃报，只办炉薰荐洞天。
祷雪麻仙洞前立春一日湫压县境而雪霰已集连日六花呈瑞以元宵设供权父及士友皆赋诗二首和韵以谢·其二
作者：程公许
朝代：宋

阳乌且缓浴虞渊，瑞白春花胜腊前。
台笠看人争播种，扶犁撩我梦归田。
千金何术能医国，十雨从今更问天。
暂驻飈游须浄供，元宵未暇宝灯燃。
祷雪麻仙洞前立春一日湫压县境而雪霰已集连日六花呈瑞以元宵设供权父及士友皆赋诗二首和韵以谢·其二
作者：程公许
朝代：宋

阳乌且缓浴虞渊，瑞白春花胜腊前。台笠看人争播种，扶犁撩我梦归田。千金何术能医国，十雨从今更问天。暂驻飙游须净供，元宵未暇宝灯燃。
秉炬游麻仙玉华洞
作者：程公许
朝代：宋
体裁：五言律诗

云峰环翠幄，洞户閟琼台。胜处难名状，飞仙此往来。近应通玉局，远或接蓬莱。安得一伸臂，乘风遍九垓。
积雪未晴正旦朝贺大庆殿口号八章
作者：程公许
朝代：宋

雪瑞连宵未肯晴，妆排光景待朝正。八盘岭转宫城近，惝恍身登白玉京。清跸轰雷辇出房，赭红一点殿中央。天知圣主忧边久，剩放飞霙兆岁穰。万点华星续续来，宫门未放玉■开。忍寒少待晨光透，不住催班引上台。东西廊转面朝天，绯绿斓斑紫绶褰。万岁声中陪率舞，野麋终羡草芊绵。凝旒忧顾念三边，诏撤鳌山罢秩筵。天眷仁明宜悔祸，眼看千里息烽烟。六龙不动玉鞭迷，雾霭荒寒五凤痴。静阅天机消复长，未应冰谷晛消迟。玉阶再拜卷班回，一炷心香悯劫灰。六合风尘须一洗，八荒寿域会重开。扰扰劳生祗自叹，依依乡梦五更寒。临流钓石应无恙，归逐邻翁整钓竿。
积雪未晴正旦朝贺大庆殿口号八章·其一
作者：程公许
朝代：宋

雪瑞连宵未肯晴，妆排光景待朝正。八盘岭转宫城近，惝恍身登白玉京。
积雪未晴正旦朝贺大庆殿口号八章·其一
作者：程公许
朝代：宋

雪瑞连宵未肯晴，粧排光景待朝正。
八盘岭转宫城近，惝怳身登白玉京。
积雪未晴正旦朝贺大庆殿口号八章·其七
作者：程公许
朝代：宋
体裁：七言绝句

玉阶再拜卷班回，一炷心香悯劫灰。六合风尘须一洗，八荒寿域会重开。
积雪未晴正旦朝贺大庆殿口号八章·其三
作者：程公许
朝代：宋

万点华星续续来，宫门未放玉{⿱𥫗氐}开。
忍寒少待晨光透，不住催班引上台。
积雪未晴正旦朝贺大庆殿口号八章·其三
作者：程公许
朝代：宋

万点华星续续来，宫门未放玉■开。忍寒少待晨光透，不住催班引上台。
积雪未晴正旦朝贺大庆殿口号八章·其二
作者：程公许
朝代：宋
体裁：七言绝句

清跸轰雷辇出房，赭红一点殿中央。天知圣主忧边久，剩放飞霙兆岁穰。
积雪未晴正旦朝贺大庆殿口号八章·其五
作者：程公许
朝代：宋
体裁：七言绝句

凝旒忧顾念三边，诏撤鳌山罢秩筵。天眷仁明宜悔祸，眼看千里息烽烟。
积雪未晴正旦朝贺大庆殿口号八章·其八
作者：程公许
朝代：宋

扰扰劳生祗自叹，依依乡梦五更寒。临流钓石应无恙，归逐邻翁整钓竿。
积雪未晴正旦朝贺大庆殿口号八章·其八
作者：程公许
朝代：宋

扰扰劳生祗自嘆，依依乡梦五更寒。
临流钓石应无恙，归逐隣翁整钓竿。
积雪未晴正旦朝贺大庆殿口号八章·其六
作者：程公许
朝代：宋

六龙不动玉鞭迷，雾霭荒寒五凤痴。静阅天机消复长，未应冰谷晛消迟。
积雪未晴正旦朝贺大庆殿口号八章·其六
作者：程公许
朝代：宋

六龙不动玉鞭迷，雾霭荒寒五凤痴。
静阅天机消復长，未应冰谷晛消迟。
积雪未晴正旦朝贺大庆殿口号八章·其四
作者：程公许
朝代：宋
体裁：七言绝句

东西廊转面朝天，绯绿斓斑紫绶褰。万岁声中陪率舞，野麋终羡草芊绵。
移住西门之溪上
作者：程公许
朝代：宋
体裁：七言律诗

罢官来就湖州住，为爱双流贯一城。僦屋本非嫌僻静，开窗正要纳空明。鱼虾幸可随宜买，饘粥何妨逐渐营。况有双梅供索笑，昭琴底处有亏成。
移住郭婆井官廨二绝句
作者：程公许
朝代：宋

绝知家具少于车，伴我奔驰几箧书。赖是官清饶暇日，忍教书册与人疏。官居何得似僧居，著稳层楼望眼舒。绕槛湖光与山色，可无佳句与消除。
移住郭婆井官廨二绝句·其一
作者：程公许
朝代：宋

绝知家具少于车，伴我奔驰几箧书。赖是官清饶暇日，忍教书册与人疏。
移住郭婆井官廨二绝句·其一
作者：程公许
朝代：宋

绝知家具少于车，伴我奔驰几箧书。
頼是官清饶暇日，忍教书册与人疎。
移住郭婆井官廨二绝句·其二
作者：程公许
朝代：宋

官居何得似僧居，着稳层楼望眼舒。
绕槛湖光与山色，可无佳句与消除。
移住郭婆井官廨二绝句·其二
作者：程公许
朝代：宋

官居何得似僧居，著稳层楼望眼舒。绕槛湖光与山色，可无佳句与消除。
移居北新桥彦质惠诗和答
作者：程公许
朝代：宋

束书欲去意迟迟，从此宁无一会期。客路相逢如宿契，人生难得是閒时。虚廊过午陪行食，净院中宵共说诗。此乐何时仍共赏，底须簪佩侍彤墀。绣段轻投报苦迟，隔关那复共襟期。艰虞敢自求安宅，懒慢欣知不入时。王粲登楼初有赋，杜陵屏迹可无诗。边声又逐秋风劲，谁有良筹动玉墀。
移居北新桥彦质惠诗和答·其一
作者：程公许
朝代：宋

束书欲去意迟迟，从此宁无一会期。客路相逢如宿契，人生难得是閒时。虚廊过午陪行食，净院中宵共说诗。此乐何时仍共赏，底须簪佩侍彤墀。
移居北新桥彦质惠诗和答·其一
作者：程公许
朝代：宋

束书欲去意迟迟，从此宁无一会期。
客路相逢如宿契，人生难得是閒时。
虚廊过午陪行食，浄院中宵共说诗。
此乐何时仍共赏，底须簪佩侍彤墀。
移居北新桥彦质惠诗和答·其二
作者：程公许
朝代：宋

绣段轻投报苦迟，隔关那复共襟期。艰虞敢自求安宅，懒慢欣知不入时。王粲登楼初有赋，杜陵屏迹可无诗。边声又逐秋风劲，谁有良筹动玉墀。
移居北新桥彦质惠诗和答·其二
作者：程公许
朝代：宋

绣段轻投报苦迟，隔关那復共襟期。
艰虞敢自求安宅，懒慢欣知不入时。
王粲登楼初有赋，杜陵屏迹可无诗。
边声又逐秋风劲，谁有良筹动玉墀。
立冬节斋宿竹宫悼姚高士
作者：程公许
朝代：宋

竹宫冬孟严斋祀，深炷炉香跋烛花。凋尽庭梧风摵摵，幽思也到羽人家。燕坐心源如止水，馀工吟笔烂生花。谁知此老真三昧，孔老瞿昙共一家。金鲫鱼犹涵藻涧，玉蕤香未破梅花。人生转眼皆泡幻，勘破须饶老作家。把茅未就橐悬罄，奎画飞来天雨花。欲识高人归宿处，佩霞长侍玉皇家。认取太虚无一物，本无幻翳况空花。桃椎思邈还知否，佳传宁无良史家。
立冬节斋宿竹宫悼姚高士·其一
作者：程公许
朝代：宋
体裁：七言绝句

竹宫冬孟严斋祀，深炷炉香跋烛花。凋尽庭梧风摵摵，幽思也到羽人家。
立冬节斋宿竹宫悼姚高士·其三
作者：程公许
朝代：宋
体裁：七言绝句

金鲫鱼犹涵藻涧，玉蕤香未破梅花。人生转眼皆泡幻，勘破须饶老作家。
立冬节斋宿竹宫悼姚高士·其二
作者：程公许
朝代：宋

燕坐心源如止水，余工吟笔烂生花。
谁知此老真三昧，孔老瞿昙共一家。
立冬节斋宿竹宫悼姚高士·其二
作者：程公许
朝代：宋

燕坐心源如止水，馀工吟笔烂生花。谁知此老真三昧，孔老瞿昙共一家。
立冬节斋宿竹宫悼姚高士·其五
作者：程公许
朝代：宋
体裁：七言绝句

认取太虚无一物，本无幻翳况空花。桃椎思邈还知否，佳传宁无良史家。
立冬节斋宿竹宫悼姚高士·其四
作者：程公许
朝代：宋
体裁：七言绝句

把茅未就橐悬罄，奎画飞来天雨花。欲识高人归宿处，佩霞长侍玉皇家。
立春
作者：程公许
朝代：宋

月堕霜空发上亭，土牛今日却鞭春。六花度腊悭呈瑞，二麦何时饱食新。四序斡旋均一气，万殊元化托洪钧。已烦元帅调新律，早愿三边静战尘。
立春
作者：程公许
朝代：宋

月堕霜空发上亭，土牛今日却鞭春。
六花度腊悭呈瑞，二麦何时饱食新。
四序斡旋均一气，万殊元化託洪钧。
已烦元帅调新律，早愿三边静战尘。
立秋后三日得二侄并侄孙家书
作者：程公许
朝代：宋
体裁：七言律诗

万里书来印籀红，慰情何但万金同。悬丝性命幸存活，扫地生涯甘阨穷。老去忧心长似醉，秋来衰鬓乱飞蓬。故园未有西归日，且愿平安信数通。
立秋后阴雨踰旬新拜礼寺司直之除寓大卿厅一窗清邃
作者：程公许
朝代：宋

伏热翻成十日阴，郁蒸还复似梅霖。常疑兵结蚩尤祲，犹喜刑清贯索沈。借得一窗堆简册，浪凭三尺替山林。方池不断檐花滴，攲枕中宵响玉琴。
立秋后阴雨踰旬新拜礼寺司直之除寓大卿厅一窗清邃
作者：程公许
朝代：宋

伏热翻成十日阴，鬰蒸还復似梅霖。
常疑兵结蚩尤祲，犹喜刑清贯索沈。
借得一窗堆简册，浪凭三尺替山林。
方池不断檐花滴，欹枕中宵响玉琴。
红梅
作者：程公许
朝代：宋

羣仙遥夜倚栏时，东阁诗成一段奇。
休遣北人轻辨认，杏繁较似乏清姿。
红梅
作者：程公许
朝代：宋

群仙遥夜倚栏时，东阁诗成一段奇。休遣北人轻辨认，杏繁较似乏清姿。
红白芙蓉
作者：程公许
朝代：宋

木蕖三数株，能白又能朱。晓暮浅深色，醉醒容态姝。流霞？玉斝，抽汞养丹炉。模写终难尽，秋江有画图。
红白芙蓉
作者：程公许
朝代：宋
体裁：五言律诗

木蕖三数株，能白又能朱。晓暮浅深色，醉醒容态姝。流霞�玉斝，抽汞养丹炉。模写终难尽，秋江有画图。
红白芙蓉
作者：程公许
朝代：宋

木蕖三数株，能白又能朱。
晓暮浅深色，醉醒容态姝。
流霞𣂏玉斝，抽汞养丹炉。
模写终难尽，秋江有画图。
绝胜亭
作者：程公许
朝代：宋

入眼江郊杜集中，胜游何必恨匆匆。模糊树木丹青古，诘曲汀沙篆籀工。昏晓之分含一气，乾坤底处是全功。西南佳境冥搜遍，总合亭前立下风。
绝胜亭
作者：程公许
朝代：宋

入眼江郊杜集中，胜游何必恨匆匆。
糢糊树木丹青古，诘曲汀沙篆籀工。
昏晓之分含一气，干坤底处是全功。
西南佳境冥搜遍，总合亭前立下风。
继荣上人求无本庵颂
作者：程公许
朝代：宋

自性元来一法无，更于何处着工夫。
横担拄杖长安去，才出门时尽坦途。
继荣上人求无本庵颂
作者：程公许
朝代：宋

自性元来一法无，更于何处著工夫。横担拄杖长安去，才出门时尽坦途。
绳翁初度
作者：程公许
朝代：宋

男儿十六已非孩，心地迷云渐剔开。虽复词章当藻绘，要从德性植根荄。谦和孝友能无愧，富贵功名付傥来。但愿时平早还蜀，田间伴我斸蒿莱。
绳翁初度
作者：程公许
朝代：宋

男儿十六已非孩，心地迷云渐剔开。
虽復词章当藻绘，要从德性植根荄。
谦和孝友能无愧，富贵功名付傥来。
但愿时平早还蜀，田间伴我斸蒿莱。
绵竹大中祥符寺通悟圣师所创寺前老柏系师手植因赋此
作者：程公许
朝代：宋

六百年前事异哉，二龙委骨致瑰材。虽然悬谶识兴废，要以无心为去来。寺里塔模天竺样，门前柏是圣师栽。若将雁岭较喧寂，寂定光中定一咍。
绵竹大中祥符寺通悟圣师所创寺前老柏系师手植因赋此
作者：程公许
朝代：宋

六百年前事异哉，二龙委骨致瓌材。
虽然悬谶识兴废，要以无心为去来。
寺裏塔模天竺样，门前柏是圣师栽。
若将鴈岭较喧寂，寂定光中定一咍。
绿萼梅
作者：程公许
朝代：宋

缥缈南山萼绿华，春宵侍宴玉皇家。
定知饮釂玻瓈椀，去拥云軿併六花。
绿萼梅
作者：程公许
朝代：宋

缥缈南山萼绿华，春宵侍宴玉皇家。定知饮釂玻瓈椀，去拥云軿并六花。
绿萼梅
作者：程公许
朝代：宋
体裁：七言绝句

缥缈南山萼绿华，春宵侍宴玉皇家。定知饮釂玻瓈碗，去拥云軿并六花。
罗仙宫道士留午饭后遍览山中佳景三十六峰罗列几席夜雨达旦客枕甚清
作者：程公许
朝代：宋

老树万安驿，古井罗真山。玉虬五云车，仙翁此往还。云踪久不刓，汎景疑可攀。忆昔摛藻頖，题诗揭松关。抱琴唐昌来，快晴春物妍。截竹倚伶俜，引袂飞褊褼。历阶一稽首，为我展笑颜。善救无弃物，广度随有缘。殊庭遥相望，异关非浪传。道士多野朴，山肴亲洁蠲。披榛为前导，？酒勤款延。墨池鉴寒藻，书台滃非烟。所著何隐帙，乃忍悭不传。空馀六六峰，可想格笔椽。最怜覆盂亭，秀出层峦颠。周遭碧霞嶂，莽苍云海连。酒囤拟泂酌，花坪夐连娟。暝色阻穷探，夜雨得佳眠。尘缘一相误，凡骨何当仙。云霞岂不恋，简书当趣旋。神丹夜涧火，青藜洞中天。仙翁如点头，未忍甘弃捐。
罗仙宫道士留午饭后遍览山中佳景三十六峰罗列几席夜雨达旦客枕甚清
作者：程公许
朝代：宋
体裁：古风

老树万安驿，古井罗真山。玉虬五云车，仙翁此往还。云踪久不刓，汎景疑可攀。忆昔摛藻頖，题诗揭松关。抱琴唐昌来，快晴春物妍。截竹倚伶俜，引袂飞褊褼。历阶一稽首，为我展笑颜。善救无弃物，广度随有缘。殊庭遥相望，异关非浪传。道士多野朴，山肴亲洁蠲。披榛为前导，�酒勤款延。墨池鉴寒藻，书台滃非烟。所著何隐帙，乃忍悭不传。空馀六六峰，可想格笔椽。最怜覆盂亭，秀出层峦颠。周遭碧霞嶂，莽苍云海连。酒囤拟泂酌，花坪夐连娟。暝色阻穷探，夜雨得佳眠。尘缘一相误，凡骨何当仙。云霞岂不恋，简书当趣旋。神丹夜涧火，青藜洞中天。仙翁如点头，未忍甘弃捐。
罗仙宫道士留午饭后遍览山中佳景三十六峰罗列几席夜雨达旦客枕甚清
作者：程公许
朝代：宋

老树万安驿，古井罗真山。
玉虬五云车，仙翁此往还。
云踪久不刓，泛景疑可攀。
忆昔摛藻頖，题诗揭松关。
抱琴唐昌来，快晴春物妍。
截竹倚伶俜，引袂飞褊褼。
历阶一稽首，为我展笑颜。
善救无弃物，广度随有缘。
殊庭遥相望，异关非浪传。
道士多野朴，山肴亲洁蠲。
披榛为前导，𣂏酒勤款延。
墨池鑑寒藻，书台滃非烟。
所着何隠帙，乃忍悭不传。
空余六六峰，可想格笔椽。
最怜覆盂亭，秀出层峦颠。
周遭碧霞嶂，莽苍云海连。
酒囤拟泂酌，花坪夐连娟。
暝色阻穷探，夜雨得佳眠。
尘缘一相误，凡骨何当仙。
云霞岂不恋，简书当趣旋。
神丹夜涧火，青藜洞中天。
仙翁如点头，未忍甘弃捐。
罗汉洞
作者：程公许
朝代：宋

中岩洞透牛头洞，后洞门从此处开。刹刹尘尘皆住处，胜游何必限天台。
罗汉洞
作者：程公许
朝代：宋

中岩洞透牛头洞，后洞门从此处开。
剎剎尘尘皆住处，胜游何必限天台。
腊月二十六日部宿雪甚登天官厅后亭子
作者：程公许
朝代：宋

冲寒趁襆青绫被，奇事妆成白粉闱。老怯凭高银海眩，渴因引满玉池肥。七旬蜀道才通信，两月淮壖未解围。澒洞忧端深似海，鬓霜争与六花飞。
腊月二十六日部宿雪甚登天官厅后亭子
作者：程公许
朝代：宋

衝寒趁幞青绫被，奇事粧成白粉闱。
老怯凭高银海眩，渴因引满玉池肥。
七旬蜀道才通信，两月淮壖未解围。
澒洞忧端深似海，鬓霜争与六花飞。
自七曲祠下乘马至上亭二首
作者：程公许
朝代：宋

征鞍不怕朔风颠，揽尽鱼凫气脉全。秦岭剑攒青不断，潼江带小碧相连。五云楼殿元皇宅，一柱西南半壁天。分职幽明两无愧，玉关快马洗风烟。仗卫森严九虎关，从前错为敌人宽。那知黄竹瑶池梦，历尽青天蜀道难。回首烟尘三辅隔，惊心风雨五更寒。淋铃一曲上亭驿，好并千秋金镜看。
自七曲祠下乘马至上亭二首·其一
作者：程公许
朝代：宋

征鞍不怕朔风颠，揽尽鱼凫气脉全。秦岭剑攒青不断，潼江带小碧相连。五云楼殿元皇宅，一柱西南半壁天。分职幽明两无愧，玉关快马洗风烟。
自七曲祠下乘马至上亭二首·其一
作者：程公许
朝代：宋

征鞍不怕朔风颠，揽尽鱼鳬气脉全。
秦岭剑攒青不断，潼江带小碧相连。
五云楼殿元皇宅，一柱西南半壁天。
分职幽明两无愧，玉关快马洗风烟。
自七曲祠下乘马至上亭二首·其二
作者：程公许
朝代：宋
体裁：七言律诗

仗卫森严九虎关，从前错为敌人宽。那知黄竹瑶池梦，历尽青天蜀道难。回首烟尘三辅隔，惊心风雨五更寒。淋铃一曲上亭驿，好并千秋金镜看。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜
作者：程公许
朝代：宋

井花湔手宝香焚，一念何曾隔紫清。半夜瓦沟飞急响，化工元不吝生成。稚苗苏醒晓风凉，老魃匆匆遽俶装。旬浃望霓心肺渴，暂须一啜露华香。去年西浙飓风高，瞬息三州汩海涛。欲倚人谋销咎證，扶持那可欠英豪。茂陵何识瑞乾封，遑恤萧条四海空。鲂尾如今较劳止，庙谟端不倖边功。雨馀遥翠抹飞霞，风送蛟龙恰到家。一夜凉侵蕲竹簟，最宜攲枕听鸣蛙。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其一
作者：程公许
朝代：宋
体裁：七言绝句

井花湔手宝香焚，一念何曾隔紫清。半夜瓦沟飞急响，化工元不吝生成。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其三
作者：程公许
朝代：宋

去年西浙飓风高，瞬息三州汩海涛。欲倚人谋销咎證，扶持那可欠英豪。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其三
作者：程公许
朝代：宋

去年西浙飓风高，瞬息三州汩海涛。
欲倚人谋销咎证，扶持那可欠英豪。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其二
作者：程公许
朝代：宋

稚苗苏醒晓风凉，老魃匆匆遽俶装。旬浃望霓心肺渴，暂须一啜露华香。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其二
作者：程公许
朝代：宋

穉苗苏醒晓风凉，老魃匆匆遽俶装。
旬浃望霓心肺渴，蹔须一啜露华香。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其五
作者：程公许
朝代：宋

雨余遥翠抹飞霞，风送蛟龙恰到家。
一夜凉侵蕲竹簟，最宜欹枕听鸣蛙。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其五
作者：程公许
朝代：宋

雨馀遥翠抹飞霞，风送蛟龙恰到家。一夜凉侵蕲竹簟，最宜攲枕听鸣蛙。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其四
作者：程公许
朝代：宋

茂陵何识瑞乾封，遑恤萧条四海空。鲂尾如今较劳止，庙谟端不倖边功。
自永康还连日又告旱恳祈勤恪初四五日再得甘霔农畴无高下沛然沾渥因赋绝句志喜·其四
作者：程公许
朝代：宋

茂陵何识瑞干封，遑恤萧条四海空。
鲂尾如今较劳止，庙谟端不倖边功。
自船庄过化城留宿翌旦炷香宣石桥卯塔
作者：程公许
朝代：宋

路欲转前岭，僧邀宿化城。饭抄青䭀软，茶瀹乳花轻。岚雨侵衣润，松风入夜清。瓣香宣老塔，坐待日华生。
自船庄过化城留宿翌旦炷香宣石桥卯塔
作者：程公许
朝代：宋

路欲转前岭，僧邀宿化城。
饭抄青𲋔软，茶瀹乳花轻。
岚雨侵衣润，松风入夜清。
瓣香宣老塔，坐待日华生。
自道场山至何山读故人洪舜俞内翰诗刻追和
作者：程公许
朝代：宋

褊性不谐俗，泛梗归无家。
故人右扶风，双旌拥崇牙。
款门及暇日，褰裳蹑飞霞。
维南古道场，诸天集毗耶。
巍撑凤鶱舞，岌起龙腾拏。
坡仙旧诗刻，清芬郁天葩。
云表塔标峻，具区帆影赊。
万象森凑泊，穷探忽谽谺。
金舆度窈窕，翠幄巧蔽遮。
昔贤此幽栖，禅扉寂无譁。
萧爽万竿竹，芬甘一瓯茶。
清泉茁兰茗，黄粉飘松花。
意疑人境外，身漾天汉槎。
浮生能几何，骛智那有涯。
神龟宝巾笥，曳尾宁坳漥。
所嗜在閒旷，何心事雄夸。
洪崖石交旧，岁晚蔗境佳。
心源秋水澹，艺苑春容奢。
冢上木遽拱，海山枣如瓜。
今古一转烛，聚散犹抟沙。
暮江趣浮鹢，城树喧栖鸦。
愿言借一窗，炉香翻楞伽。
自道场山至何山读故人洪舜俞内翰诗刻追和
作者：程公许
朝代：宋

褊性不谐俗，泛梗归无家。故人右扶风，双旌拥崇牙。款门及暇日，褰裳蹑飞霞。维南古道场，诸天集毗耶。巍撑凤鶱舞，岌起龙腾拿。坡仙旧诗刻，清芬郁天葩。云表塔标峻，具区帆影赊。万象森凑泊，穷探忽谽谺。金舆度窈窕，翠幄巧蔽遮。昔贤此幽栖，禅扉寂无哗。萧爽万竿竹，芬甘一瓯茶。清泉茁兰茗，黄粉飘松花。意疑人境外，身漾天汉槎。浮生能几何，骛智那有涯。神龟宝巾笥，曳尾宁坳洼。所嗜在閒旷，何心事雄夸。洪崖石交旧，岁晚蔗境佳。心源秋水澹，艺苑春容奢。冢上木遽拱，海山枣如瓜。今古一转烛，聚散犹抟沙。暮江趣浮鹢，城树喧栖鸦。愿言借一窗，炉香翻楞伽。
舟行过昭化望远山秀色柬幕中诸丈
作者：程公许
朝代：宋
体裁：古风

剑北山巑岏，刺眼乱矛戟。烟云借光景，稍觉含秀色。倚樯寄遐瞻，慨我三友益。有怀无与晤，搔首暮云碧。
良月十六日以祈晴宿斋郊坛寺僧拉登梅岩读高孝两朝宸翰记事
作者：程公许
朝代：宋

祝册颁九重，郊丘以晴祷。小臣职骏奔，单车倦涂潦。崇阜踰巘崿，层坛敷秸藁。中兴念经始，面势若天造。涛云日两潮，幄雾山四抱。袍毳亦可人，杖藜共幽讨。枯梅傲岩晚，阴壑得寒早。勋华昔同来，奎文绚丽藻。山灵沐高泽，虹彩轶晴昊。苔蹊几窘步，棕干撑健倒。嵌窦咽泉流，金石韵击考。斋庐耿灯青，檐花垂带缟。苦怜风力痴，未快霾阴扫。排云出乌轮，测景进黄道。六合还清明，烟霞愿投老。
良月十六日以祈晴宿斋郊坛寺僧拉登梅岩读高孝两朝宸翰记事
作者：程公许
朝代：宋

祝册颁九重，郊丘以晴祷。
小臣职骏奔，单车倦涂潦。
崇阜踰巘崿，层坛敷秸藁。
中兴念经始，面势若天造。
涛云日两潮，幄雾山四抱。
袍毳亦可人，杖藜共幽讨。
枯梅傲岩晚，阴壑得寒早。
勋华昔同来，奎文绚丽藻。
山灵沐高泽，虹彩轶晴昊。
苔蹊几窘步，椶榦撑健倒。
嵌窦咽泉流，金石韵击考。
斋庐耿灯青，檐花垂带缟。
苦怜风力痴，未快霾阴扫。
排云出乌轮，测景进黄道。
六合还清明，烟霞愿投老。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗
作者：程公许
朝代：宋

振袂芙蓉城里游，香风十里劝人留。瓦盆最恨廉泉陋，归与誇张定自羞。芙蓉城下六月秋，最好雁湖湖上游。周遭一机云锦烂，并与老仙供唱酬。环湖曲曲露香清，醉袖褰风取意行。翻爱李园方沼碧，界金几朵艳羞赪。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗·其一
作者：程公许
朝代：宋

振袂芙蓉城裏游，香风十里劝人留。
瓦盆最恨廉泉陋，归与夸张定自羞。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗·其一
作者：程公许
朝代：宋

振袂芙蓉城里游，香风十里劝人留。瓦盆最恨廉泉陋，归与誇张定自羞。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗·其三
作者：程公许
朝代：宋

环湖曲曲露香清，醉袖褰风取意行。翻爱李园方沼碧，界金几朵艳羞赪。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗·其三
作者：程公许
朝代：宋

环湖曲曲露香清，醉袖褰风取意行。
翻爱李园方沼碧，界金几朶艷羞頳。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗·其二
作者：程公许
朝代：宋

芙蓉城下六月秋，最好雁湖湖上游。
周遭一机云锦烂，併与老仙供唱酬。
范石湖东归过乡国名之芙蓉城余以季夏来游适荷花称意红之时雁湖环湖尤甚盛李子先家小池界金数朵花品之最高者各纪以诗·其二
作者：程公许
朝代：宋

芙蓉城下六月秋，最好雁湖湖上游。周遭一机云锦烂，并与老仙供唱酬。
蕊珠歌
作者：程公许
朝代：宋

五云郁勃天九重，俯视人境尘濛濛。元和迁校品秩穹，以帝命镇北坎宫。玄袍金铠丁甲从，洞阴战胜魔绝踪。际江之涯钟氏童，宿运冥契晞玄风。蹑屩千里心忡忡，惝恍忽与师匠逢。桑梓归愒敢不共，精庐筑就铃冈东。州西一舍狮子峰，烟霞万壑锁郁葱。势与紫霄争长雄，楼观营筑拟翠蓬。真游下驻鸣笙镛，可无法言牖群蒙。帝何言哉层穹窿，溟涬未辨奚所宗。五文开明日曈眬，三洞流出金口中。瑶函锦囊密缄封，飙轮八面轰霻霳。骏奔百灵翔六龙，一念与诵万过同。登揖金母朝木公，六天狞戾数有终。申命校录帝所恫，保制劫运禳灾凶。剪馘鬼怪囚北酆，边垂罢战年屡丰。妖氛退扫正道隆，臣许职牧羞妄庸。愿见皇图还时雍，蕊珠七言歌舂容。为师劝相鸠僝工，咄嗟千桂凌碧空。开度益广积累功，丹台列名仙籍通。伐石著词传无穷，长与此山同峻崇。
蕊珠歌
作者：程公许
朝代：宋

五云鬰勃天九重，俯视人境尘蒙蒙。
元和迁校品秩穹，以帝命镇北坎宫。
玄袍金铠丁甲从，洞阴战胜魔绝踪。
际江之涯钟氏童，宿运冥契晞玄风。
蹑屩千里心忡忡，戃恍忽与师匠逢。
桑梓归愒敢不共，精庐筑就铃冈东。
州西一舍狮子峰，烟霞万壑锁鬰葱。
势与紫霄争长雄，楼观营筑拟翠蓬。
真游下驻鸣笙镛，可无法言牖羣蒙。
帝何言哉层穹窿，溟涬未辨奚所宗。
五文开明日曈眬，三洞流出金口中。
瑶函锦囊密缄封，飈轮八面轰霻霳。
骏奔百灵翔六龙，一念与诵万过同。
登揖金母朝木公，六天狞戾数有终。
申命校录帝所恫，保制劫运禳灾凶。
剪馘鬼怪囚北酆，边垂罢战年屡丰。
妖氛退扫正道隆，臣许职牧羞妄庸。
愿见皇图还时雍，蕊珠七言歌舂容。
为师劝相鸠僝工，咄嗟千桂凌碧空。
开度益广积累功，丹台列名仙籍通。
伐石着词传无穷，长与此山同峻崇。
虚舟相逐至岳阳录示旧日避风诗和韵纪事
作者：程公许
朝代：宋

系船三日风当止，雨欲逗晴云乱飞。沽酒店家都是薄，买蔬山市晚方归。客装淹速信难料，友社欢谐知可依。唤起玄真共心赏，桃花流水鳜鱼肥。
虚舟相逐至岳阳录示旧日避风诗和韵纪事
作者：程公许
朝代：宋

繫船三日风当止，雨欲逗晴云乱飞。
沽酒店家都是薄，买蔬山市晚方归。
客装淹速信难料，友社欢谐知可依。
唤起玄真共心赏，桃花流水鳜鱼肥。
虞使君示春日喜雨六绝和韵
作者：程公许
朝代：宋

相思一日似三秋，况是三年急景流。一笑玉华池上路，春风为我荡牢愁。入国洋洋颂借留，二年高廪趁时收。可能万物尽吐气，邦伯人人元道州。世故纷纭剧猬毛，利名海里火销膏。何如道院三更雨，稽古功成秋兔毫。记擘吟笺手欲皴，至今满箧玉湖春。郢人妙质何曾死，乞与风斤运用神。悠悠千古意茫然，娅姹谁非倚市妍。心事相期流俗外，牵联玉海傥同编。引袂天风几席傍，满城无处不甘棠。定知丹雀衔书近，趣拥弓旌入帝乡。
虞使君示春日喜雨六绝和韵·其一
作者：程公许
朝代：宋
体裁：七言绝句

相思一日似三秋，况是三年急景流。一笑玉华池上路，春风为我荡牢愁。
虞使君示春日喜雨六绝和韵·其三
作者：程公许
朝代：宋

世故纷纭剧猬毛，利名海裏火销膏。
何如道院三更雨，稽古功成秋兔毫。
虞使君示春日喜雨六绝和韵·其三
作者：程公许
朝代：宋

世故纷纭剧猬毛，利名海里火销膏。何如道院三更雨，稽古功成秋兔毫。
虞使君示春日喜雨六绝和韵·其二
作者：程公许
朝代：宋
体裁：七言绝句

入国洋洋颂借留，二年高廪趁时收。可能万物尽吐气，邦伯人人元道州。
虞使君示春日喜雨六绝和韵·其五
作者：程公许
朝代：宋
体裁：七言绝句

悠悠千古意茫然，娅姹谁非倚市妍。心事相期流俗外，牵联玉海傥同编。
虞使君示春日喜雨六绝和韵·其六
作者：程公许
朝代：宋
体裁：七言绝句

引袂天风几席傍，满城无处不甘棠。定知丹雀衔书近，趣拥弓旌入帝乡。
虞使君示春日喜雨六绝和韵·其四
作者：程公许
朝代：宋
体裁：七言绝句

记擘吟笺手欲皴，至今满箧玉湖春。郢人妙质何曾死，乞与风斤运用神。
行至罗江以代者爽期得史者书复还涪滨径走富乐山中借馆
作者：程公许
朝代：宋

瞻云日怀归，及瓜法当代。喜同绦鹰掣，翻作风鹢退。誓言不可寒，幽赏夙所爱。但恐彼上人，雄辨费酬对。淋浪一日雨，浩荡千岩秋。莞彼石涧水，奔霆撼林丘。须臾忽敛缩，幽咽锵琳璆。混混须有本，万古江河流。山中有何乐，淹留不复叹。濯足涧泉碧，洗耳松风寒。清磬度林杪，枯禅兀蒲团。拙不会参请，幸勿催抽单。
行至罗江以代者爽期得史者书复还涪滨径走富乐山中借馆·其一
作者：程公许
朝代：宋

瞻云日怀归，及瓜法当代。喜同绦鹰掣，翻作风鹢退。誓言不可寒，幽赏夙所爱。但恐彼上人，雄辨费酬对。
行至罗江以代者爽期得史者书复还涪滨径走富乐山中借馆·其三
作者：程公许
朝代：宋

山中有何乐，淹留不复叹。濯足涧泉碧，洗耳松风寒。清磬度林杪，枯禅兀蒲团。拙不会参请，幸勿催抽单。
行至罗江以代者爽期得史者书復还涪滨径走富乐山中借馆·其一
作者：程公许
朝代：宋

瞻云日怀归，及瓜法当代。
喜同縚鹰掣，翻作风鹢退。
誓言不可寒，幽赏夙所爱。
但恐彼上人，雄辨费酬对。
行至罗江以代者爽期得史者书復还涪滨径走富乐山中借馆·其三
作者：程公许
朝代：宋

山中有何乐，淹留不復嘆。
濯足涧泉碧，洗耳松风寒。
清磬度林杪，枯禅兀蒲团。
拙不会参请，幸勿催抽单。
行至罗江以代者爽期得史者书復还涪滨径走富乐山中借馆·其二
作者：程公许
朝代：宋
体裁：古风

淋浪一日雨，浩荡千岩秋。莞彼石涧水，奔霆撼林丘。须臾忽敛缩，幽咽锵琳璆。混混须有本，万古江河流。
行黑水谷三十里以耳目闻见有赋
作者：程公许
朝代：宋

自过三泉境，纡回谷道中。居民虽渐复，生理顿成空。败屋翳蒿径，颓墙荒棘丛。稻田多宿莽，麦陇间铺茸。耕织岂当废，伤残甘忍穷。遑怜已死骨，使得掩幽宫。梨粉偏饶白，桃腮也自红。羁游愁满眼，感愤气填胸。家计艰营葺，人谋有异同。熟为根本虑，无使浪施功。
行黑水谷三十里以耳目闻见有赋
作者：程公许
朝代：宋

自过三泉境，纡回谷道中。
居民虽渐復，生理顿成空。
败屋翳蒿径，颓墙荒棘丛。
稻田多宿莽，麦陇间铺茸。
耕织岂当废，伤残甘忍穷。
遑怜已死骨，使得掩幽宫。
梨粉偏饶白，桃腮也自红。
羁游愁满眼，感愤气填胸。
家计艰营葺，人谋有异同。
熟为根本虑，无使浪施功。
衢信道间见紫薇花
作者：程公许
朝代：宋

紫薇花自非凡品，何事栖根枳棘丛。白发舍人羞见道，相逢那敢恨飘蓬。
衢信道间见紫薇花
作者：程公许
朝代：宋

紫薇花自非凡品，何事栖根枳棘丛。
白髮舍人羞见道，相逢那敢恨飘蓬。
被檄北征从宣威幕崔公之招也
作者：程公许
朝代：宋
体裁：七言绝句

芹藻浮香水半环，官曹得似广文閒。羽书趣上将军马，却拥貂裘度剑关。
西省斋宿陪侍左史曹舍人话旧以除当字赋诗下教和答
作者：程公许
朝代：宋

一行奎画宠新除，左陛濡毫要直书。何幸鹓班连省闼，误令鼠璞杂琼琚。云窗雾阁非官府，璧月珠星近帝居。二十年前旧骚律，琢磨今乃过黄初。泼面缁尘不易当，佩兰谁与共祗芳。迂顽羞问翻阶药，邂逅容分夹案香。且可埋头翻竹素，底须系肘诧银黄。看公自致青云上，老我何妨诮斗量。
西省斋宿陪侍左史曹舍人话旧以除当字赋诗下教和答·其一
作者：程公许
朝代：宋
体裁：七言律诗

一行奎画宠新除，左陛濡毫要直书。何幸鹓班连省闼，误令鼠璞杂琼琚。云窗雾阁非官府，璧月珠星近帝居。二十年前旧骚律，琢磨今乃过黄初。
西省斋宿陪侍左史曹舍人话旧以除当字赋诗下教和答·其二
作者：程公许
朝代：宋

泼面缁尘不易当，佩兰谁与共祗芳。迂顽羞问翻阶药，邂逅容分夹案香。且可埋头翻竹素，底须系肘诧银黄。看公自致青云上，老我何妨诮斗量。
西省斋宿陪侍左史曹舍人话旧以除当字赋诗下教和答·其二
作者：程公许
朝代：宋

泼面缁尘不易当，佩兰谁与共祗芳。
迂顽羞问翻阶药，邂逅容分夹案香。
且可埋头翻竹素，底须繫肘诧银黄。
看公自致青云上，老我何妨诮斗量。
西瞻堂
作者：程公许
朝代：宋
体裁：古风

子长爱奇隘八荒，岷雪千仞琼佩锵。太守德厚民不忘，倚公笔椽辉耿光。西瞻大书揭高堂，倚栏起我意激昂。镂冰刻楮非文章，男子可不志四方。
观壁间郑宣威早春赏杏花之作司令洪丈命余即事用韵
作者：程公许
朝代：宋

乍听归燕语窗栊，催放莲灯万炬红。扫尽妖氛春色外，唤回和气雨声中。时机翻覆须天定，人事扶持愿岁丰。幕府贤劳愧群彦，吟诗留俟采民风。过雨曲尘缲浅绿，倚风绶带娜殷红。稍知春在酒深处，尤觉日长书课中。典记误令参邺下，封囊也拟学新丰。黄云催熟崆峒麦，破敌何须鹤唳风。
观壁间郑宣威早春赏杏花之作司令洪丈命余即事用韵·其一
作者：程公许
朝代：宋

乍听归燕语窗栊，催放莲灯万炬红。
扫尽妖氛春色外，唤回和气雨声中。
时机翻覆须天定，人事扶持愿岁丰。
幕府贤劳愧羣彦，吟诗留俟采民风。
观壁间郑宣威早春赏杏花之作司令洪丈命余即事用韵·其一
作者：程公许
朝代：宋

乍听归燕语窗栊，催放莲灯万炬红。扫尽妖氛春色外，唤回和气雨声中。时机翻覆须天定，人事扶持愿岁丰。幕府贤劳愧群彦，吟诗留俟采民风。
观壁间郑宣威早春赏杏花之作司令洪丈命余即事用韵·其二
作者：程公许
朝代：宋
体裁：七言律诗

过雨曲尘缲浅绿，倚风绶带娜殷红。稍知春在酒深处，尤觉日长书课中。典记误令参邺下，封囊也拟学新丰。黄云催熟崆峒麦，破敌何须鹤唳风。
观浩斋杨先生偕后溪刘先生白鹤魏校书潼川南楼唱酬三复叹仰驰介询问以古篆体书西铭为寿，并和元韵
作者：程公许
朝代：宋

一日不见如三秋，人如湘浦春风楼。危途崔嵬坂九折，万事变灭水一沤。我公方寸湛古井，砥柱四海之颓流。艺兰九畹媚幽处，公暇独立谁为俦。畏虎一悟真知说，亡羊不向诸子搜。默参邹轲论直养，长与潜圣同四忧。绣衣方看霄汉立，青云忽赋汎滥浮。平生得趣稽古乐，如水赴海无时休。考槃栖我书万卷，有意晚岁专一丘。时无子西赋招隐，贪伴渔翁归钓涪。涧瀍脉络元不断，洙泗气象端可侔。身縻简书去无繇，夜梦策蹇霜满裘。悠悠底是归宿处，愿闻一语归而求。勇撤皋比谁复见，订顽之训万古留。篆书为公揭素壁，千里持寄宽离愁。玄关道秘杳莫授，玉钥为我一启不。
观浩斋杨先生偕后溪刘先生白鹤魏校书潼川南楼唱酬三復嘆仰驰介询问以古篆体书西铭为寿，并和元韵
作者：程公许
朝代：宋

一日不见如三秋，人如湘浦春风楼。
危途崔嵬坂九折，万事变灭水一沤。
我公方寸湛古井，砥柱四海之颓流。
艺兰九畹媚幽处，公暇独立谁为俦。
畏虎一悟真知说，亡羊不向诸子搜。
默参邹轲论直养，长与潜圣同四忧。
绣衣方看霄汉立，青云忽赋泛滥浮。
平生得趣稽古乐，如水赴海无时休。
考槃栖我书万卷，有意晚岁专一丘。
时无子西赋招隠，贪伴渔翁归钓涪。
涧瀍脉络元不断，洙泗气象端可侔。
身縻简书去无繇，夜梦策蹇霜满裘。
悠悠底是归宿处，愿闻一语归而求。
勇撤皋比谁復见，订顽之训万古留。
篆书为公揭素壁，千里持寄宽离愁。
玄关道秘杳莫授，玉钥为我一启不。
览镜鬓间两三点雪
作者：程公许
朝代：宋

志士伤心髀肉生，寒儒努力在青春。课书恨失囊萤聚，览镜惊呼鬓雪新。岁晚何妨勤秉烛，行迷犹可复通津。馀功剩暖丹炉火，莫待幽人唤孔宾。
览镜鬓间两三点雪
作者：程公许
朝代：宋

志士伤心髀肉生，寒儒努力在青春。
课书恨失囊萤聚，览镜惊呼鬓雪新。
岁晚何妨勤秉烛，行迷犹可復通津。
余功剩暖丹炉火，莫待幽人唤孔宾。
觉空寺
作者：程公许
朝代：宋

箯舆选胜暑风轻，渺渺西岑得化城。应供佛元无住相，教忠皇为锡嘉名。竹窗栉发晨光薄，松径褰裳午荫清。安得一单长寄此，跏趺静看篆香萦。
觉空寺
作者：程公许
朝代：宋

箯舆选胜暑风轻，渺渺西岑得化城。
应供佛元无住相，教忠皇为锡嘉名。
竹窗栉髮晨光薄，松径褰裳午荫清。
安得一单长寄此，跏趺静看篆香萦。
解缆凌云快晴
作者：程公许
朝代：宋

淫雨三月赊，点篷今夕止。萧晨企璇汉，微云散霞绮。鸭绿澹不波，软翠净如洗。吾行及端月，馀寒未云已。何以写幽情，无多佳句子。
解缆凌云快晴
作者：程公许
朝代：宋

淫雨三月赊，点篷今夕止。
萧晨企璇汉，微云散霞绮。
鸭绿澹不波，软翠浄如洗。
吾行及端月，余寒未云已。
何以写幽情，无多佳句子。
计煇父访予上皇山中拉归龙溪款话一夕和前韵相赠仍为赓赋
作者：程公许
朝代：宋

忆曾款竹憩神舆，赓赋传抄倦小胥。偶复缘云寻胜践，忽惊响屐慰逃虚。卜邻也拟营环堵，饱饭何当共趁墟。浮世升沈何足计，得如一室静翻书。
计辉父访予上皇山中拉归龙溪款话一夕和前韵相赠仍为赓赋
作者：程公许
朝代：宋

忆曾款竹憩神舆，赓赋传抄倦小胥。
偶復缘云寻胜践，忽惊响屐慰逃虚。
卜邻也拟营环堵，饱饭何当共趁墟。
浮世升沈何足计，得如一室静翻书。
访云端庵居
作者：程公许
朝代：宋
体裁：七言律诗

梦想云端路屈盘，幽寻今果到云端。三间矮屋烟霏拥，一片閒情宇宙宽。土锉间搜灵药煮，天坛不遣篆香残。谁能好事时供给，结足空山也不难。
诸友载酒饮沧江海棠下公许以上寿亲庭不克与胜赏翌日招饮出示新作敬和元韵
作者：程公许
朝代：宋

杜陵老翁身转蓬，浣花溪头诗更工。向来隐语最沉著，锦宫花里看晓红。想当绕树经营时，吟思拍拍春醅醲。重跗叠萼今胜昔，五百年远谁为容。使君结庐沧江上，补处不隔牛马风。竹蹊花坞穿窈窕，佳趣似是桃源同。一年好春海棠擅，隔墙恨不载酒从。颇闻花阴喧语笑，何似橘仙隐巴邛。主人眼底有青白，风流骇俗阮嗣宗。化工不耐凌铄苦，故使分薄阿堵中。那知阳春恣陶写，何物芥此云梦胸。玉湖亭上一尊酒，柳花漠漠江溶溶。锦机转眼雪糁径，还有明年春再逢。要知造物无尽藏，那肯一日居成功。商讴为公不成调，谁叫阊阖笺天公。晚红一醉亦聊尔，休逐沧浪垂钓翁。
诸友载酒饮沧江海棠下公许以上寿亲庭不克与胜赏翌日招饮出示新作敬和元韵
作者：程公许
朝代：宋

杜陵老翁身转蓬，浣花溪头诗更工。
向来隠语最沉着，锦宫花里看晓红。
想当绕树经营时，吟思拍拍春醅醲。
重跗迭萼今胜昔，五百年远谁为容。
使君结庐沧江上，补处不隔牛马风。
竹蹊花坞穿窈窕，佳趣似是桃源同。
一年好春海棠擅，隔墙恨不载酒从。
颇闻花阴喧语笑，何似橘仙隠巴邛。
主人眼底有青白，风流骇俗阮嗣宗。
化工不耐凌铄苦，故使分薄阿堵中。
那知阳春恣陶写，何物芥此云梦胸。
玉湖亭上一尊酒，柳花漠漠江溶溶。
锦机转眼雪糁径，还有明年春再逢。
要知造物无尽藏，那肯一日居成功。
商讴为公不成调，谁叫阊阖笺天公。
晚红一醉亦聊尔，休逐沧浪垂钓翁。
谒侍郎李先生
作者：程公许
朝代：宋

赋就凌霄意欲仙，却飞霞佩武陵源。桃花总是甘棠旧，重与郎君憩鹿轓。异时乘月唤胡床，便羾青鸾到玉堂。见说紫清虚伫久，渔船休恋落花香。公归帝所斡钧衡，早为乾坤洗甲兵。第一人才须汲引，泰阶平待拔茅征。春风曾得曳长裾，再见应知胜百书。从此修门天万里，可能诵赋忆相如。平生知己两苏公，乞与宫商发爨桐。归日雁湖谈夜雨，南枝有信待东风。
谒侍郎李先生·其一
作者：程公许
朝代：宋
体裁：七言绝句

赋就凌霄意欲仙，却飞霞佩武陵源。桃花总是甘棠旧，重与郎君憩鹿轓。
谒侍郎李先生·其三
作者：程公许
朝代：宋

公归帝所斡钧衡，早为乾坤洗甲兵。第一人才须汲引，泰阶平待拔茅征。